title: Rune Skarsfjord

text: Toukokuussa 2010 Skarsfjord nousi Brannin päävalmentajaksi, kun Nilsen sai potkut seuran aloitettua kautensa erittäin surkeasti. Skarsfjord nosti Brannin putoamiskamppailusta sijalle 13 ja sai kauden jälkeen jatkaa tehtävässään. Ensimmäinen kokonainen kausi päävalmentajana sujui Skarsfjordilta hienosti. Hän johdatti Brannin Norjan cupin loppuotteluun seitsemän vuoden tauon jälkeen. Mestaruuspokaalia ei kuitenkaan tullut, sillä Aalesunds FK oli parempi maalein 2–1. Liigassa Brann oli kauden 2011 päätteeksi neljäs, mikä oli paras sijoitus mestaruuskauden 2007 jälkeen. Kaksi seuraavaa kautta sujuivat heikommin ja Skarsfjord jätti seuran kauden 2013 jälkeen.


title: Rune Skarsfjord

text: Kesäkuussa 2014 Skarsfjordista tuli Hønefossin päävalmentaja. Norjan 1. divisioonassa pelannut seura sijoittui Skarsfjordin johdolla sijalle 11 ja välttyi näin katastrofaaliselta putoamiselta. Kaudella 2015 joukkue joutui jälleen taistelemaan sarjapaikastaan ja tällä kertaa Skarsfjord ei onnistunut pelastamaan joukkuettaan, vaan Hønefoss putosi kolmannelle sarjatasolle. Kauden jälkeen Skarsfjord jätti seuran.


title: Tähtivieras Dave

text: Tähtivieras Dave (eng. "Meet Dave") on vuonna 2008 ensi-iltansa saanut yhdysvaltalainen tieteiskomediaelokuva. Sen pääosissa ovat Eddie Murphy, Elizabeth Banks, Gabrielle Union, Ed Helms, Scott Caan ja Kevin Hart. Elokuvan on ohjannut Brian Robbins.


title: Tähtivieras Dave

text: Maapallolle laskeutuu ihmisen kokoinen, Eddie Murphyn näköinen avaruusalus, jota ohjaa tunteeton miniatyyrimiehistö. Heidän tehtävänään on löytää kadonnut laite, jonka piti kerätä heille suolaa maapallon meristä. Laite on päätynyt newyorkilaisen pikkupojan leluksi, ja missio monimutkaistuu kun inhimillisin tuntein varustettu avaruusalus Dave ihastuu pojan äitiin.


title: Äiti Volgan muistomerkki

text: Äiti Volgan monumentti () on muistomerkki Volga-joen kunniaksi. Monumentti sijaitsee Rybinskin kaupungissa Rybiskin tekojärveen työntyvän hiekkavallin päässä, tekojärven padon ja siinä olevien kanavasulkujen yläpuolella. Neuvostonaista esittävä 28 metriä korkea veistos tervehtii Rybinskin mereltä Volgalle palaavia. Äiti Volgan monumentti valmistui vuonna 1953. Muistomerkin jalustassa ylistetään Neuvostomaan sähköistämistä.


title: Pearl Thuston Brown

text: Pearl Thuston Brown (n. 1927/8 Kansas City, Yhdysvallat – 29. elokuuta 2011) oli amerikkalainen jazzlaulaja ja pianisti.


title: Pearl Thuston Brown

text: Brownia pidetään Kansas Cityn jazzin suurena nimenä. Hän oli ammattilaulaja 60 vuotta. Hän esiintyi mm. Lionel Hamptonin yhtyeessä.


title: Mary Ingalls

text: Mary Amelia Ingalls (10. helmikuuta 1865, Pepin, Wisconsin – 20. lokakuuta 1928, De Smet, Etelä-Dakota) oli yhdysvaltalaisen kirjailija Laura Ingalls Wilderin isosisko ja Charles ja Caroline Ingallsin vanhin lapsi. Ingalls tunnetaan nuoremman sisarensa Lauran kirjoittamien "Pieni talo preerialla" -lasten- ja nuortenkirjojen henkilöhahmona.


title: Mary Ingalls

text: Ollessaan neljäntoista ikäinen Ingalls sairastui tuhkarokkoon sekä kuumeeseen ja sai kohtauksen, joka aiheutti elinikäisen sokeutumisen. Vuosina 1881–1889 Ingalls opiskeli näkövammaisille tarkoitetussa Iowa Braille and Sight Saving Schoolissa Vintonissa, Iowassa. Tuntemattomasta syystä Ingallsilta jäi yksi kouluvuosi väliin, mutta hän valmistui seitsenvuotisesta koulusta vuonna 1889 ja muutti takaisin vanhempiensa luokse De Smetiin, Etelä-Dakotaan, jossa hän eli vanhempiensa kuolemaan saakka auttaen perhettä taloudellisesti myymällä valmistamiaan hevosille tarkoitettuja kärpäsverkkoja. Ingalls ei mennyt koskaan naimisiin eikä saanut lapsia.


title: Mary Ingalls

text: Äitinsä kuoleman jälkeen Ingalls asui nuorempien sisarustensa luona aina kuolemaansa saakka. Ingalls menehtyi keuhkokuumeen ja kohtauksen aiheuttamiin komplikaatioihin vuonna 1928 ollessaan 63-vuotias. Hänet on haudattu De Smetin hautausmaalle Ingallsien perhehautaan.


title: Mary Ingalls

text: Mary Ingalls esiintyy henkilöhahmona Laura Ingalls Wilderin kirjoittamissa Ingallsin perheen tarinaa kuvaavissa lasten- ja nuortenkirjoissa, lukuun ottamatta teoksia "Farmarin lapset" ja "Neljä ensimmäistä vuotta".


title: Mary Ingalls

text: Televisiosarjassa "Pieni talo preerialla" Mary Ingallsia esitti Melissa Sue Anderson. Todellisista tapahtumista poiketen televisiosarjassa hahmo meni naimisiin Adam Kendall -nimisen kuvitteellisen hahmon kanssa, ja he saivat myös yhteisen lapsen, joka kuitenkin menehtyi Walnut Groven sokeainkoulun tulipalossa.


title: Yhdystie 1960

text: Yhdystie 1960 on tie joka kulkee Pyhärannalta Unajalle. Tien pituus on 21 kilometriä ja tie on laadultansa pääosin todella mutkainen ja mäkinen.


title: Yhdystie 1960

text: Tie alkaa Pyhärannan keskustasta Seututien 196 risteyksestä, ensin tie ohittaa melkein sen alkupäässä Suomäen, sitten tie jatkuu melko mutkaisena noin kilometrin verran jonka jälkeen se kohtaa Hirsilahden, sitten tie etenee seuraavan puolen kilometrin verran kunnes se kohtaa Santtion kylän jossa se ohittaa Santion metsätien risteyksen, sen jälkeen tie kohtaa melko pian Kappelinpään alueen, sieltä tie jatkuu puolentoista kilometrin verran jonka jälkeen se kohtaa Nihtiön asuinalueen, sieltä tie jatkuu noin puoli kilometriä jonka jälkeen se kohtaa Saarenkylän kylän josta se jatkuu noin kilometrin verran jonka jälkeen se saapuu Reilan kylään ja ohittaa samalla Reilanjärven sen pohjoispuolelta jonka yhteydessä tie tekee mutkan itään päin. Reilanjärven sivuuttamisen jälkeen tie saapuu Kukolaan, sen jälkeen tie sivuuttaa Selkämeren rantoja noin kilometrin verran, sitten tie jatkuu vähän matkaa mutkaisena tienä kunnes se saapuu Voiluodon kylään melkein heti sen perään tie ohittaa Anttilan asuinalueen. Sitten tie jatkuu noin puoli kilometriä Vierumäentien tienhaaraan asti mutkaisena jonka jälkeen se muuttuu todella suoraksi tieksi ja menee semmoisena seuraavan kilometrin verran jonka jälkeen se saapuu Rauman kaupunkiin kuuluvan Unajan keskustaan jossa se ohittaa vanhana Valtatie 8:na toimivan Unajantien, siitä tie jatkuu vielä muutaman sadan metrin verran päättyen lopulta Valtatie 8:n ja E8:n risteykseen.


title: Daiwa

text: Daiwa on japanilainen urheilukalastusvälineitä valmistava yritys.


title: Daiwa

text: Daiwan ensimmäinen kela valmistui vuonna 1955.


title: Daiwa

text: Daiwan tuotantoon kuuluu kelojen lisäksi vavat, vieheet ja siimat.


title: Daiwa

text: Daiwan historiaa - daiwa.com


title: Daiwa

text: Daiwan kotisivut


title: Pohjoinen federaatioyliopisto

text: Pohjoinen (arktinen) federaatioyliopisto (, "M. V. Lomonosovin pohjoinen (arktinen) federaatioyliopisto") on Luoteis-Venäjän Arkangelissa sijaitseva yliopisto. Se on yksi Venäjän seitsemästä 2000-luvun alussa perustetusta federaatioyliopistosta.


title: Pohjoinen federaatioyliopisto

text: Federaatioyliopistoihin yhdistetään useampia aiempia oppilaitoksia, ja niistä on tarkoitus muodostua Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän yliopistorankingissa Pohjoinen federaatioyliopisto oli vuoden 2012/2013 klassisten ja tutkimusyliopistojen luokassa jaetulla 56.-60. sijalla 105:n vertaillun keskeisen yliopiston joukossa.


title: Pohjoinen federaatioyliopisto

text: Pohjoinen federaatioyliopisto perustettiin vuonna 2010 aiemman Arkangelin teknillisen valtionyliopiston pohjalle. Siihen yhdistettiin vuonna 2011 Lomonosovin Pomorjen valtionyliopisto, Keisari Pietari I:n Arkangelin metsäteknologian oppilaitos ja Severodvinskin teknillinen oppilaitos.


title: City Hall (Newcastle)

text: City Hall on konserttitalo Newcastle upon Tynessä. Se avattiin 1927, ja se rakennettiin saman projektin yhteydessä kuin viereinen kaupunginkylpylä.


title: City Hall (Newcastle)

text: Rakennus on tehty hiekkakivestä, ja siihen kuuluu myös kellotorni. City Hallissa on seitsemän erillistä salia. Pääkonserttisali on 820-paikkainen, ja tanssisali on 14 metriä korkea. Ensimmäisten 40 toimintavuoden aikana City Hallissa soitti monet suuret orkesterit, muun muassa kapellimestari Malcolm Sargentin johdolla, ja monet sooloartistit, kuten Yehudi Menuhin ja Kathleen Ferrier. 1960-luvulla popmusiikin läpimurron jälkeen konserttisalissa ovat esiintyneet myös monet pop- ja rockmuusikot. City Hallissa on pidetty musiikkitapahtumien lisäksi konferensseja, messuja, seminaareja, häitä ja muita tapahtumia.


title: City Hall (Newcastle)

text: City Hallin urut ovat historiallisesti merkittävät, ja British Institute of Organ Studies on määritellyt sen omassa luokituksessaan ykkösluokkaan. Durhamilainen Harrison & Harrison valmisti urut 1928–1929. Niitä ei kuitenkaan ole juurikaan käytetty 1970-luvun alun jälkeen, ja ne eivät ole enää soittokunnossa. Niiden kunnostamista on kuitenkin suunniteltu.


title: Yleisurheilu kesäolympialaisissa 1912 – miesten vauhditon korkeushyppy

text: Vuoden 1912 kesäolympialaisten vauhditon korkeushyppy järjestettiin 13. heinäkuuta 1912 Tukholman olympiastadionissa Ruotsissa. Tapahtuma oli neljäs ja viimeinen ulkona järjesttevä tapahtuma. Kolme vuotta peräkkäin hallitseva mestari Ray Ewery ei osallistunut kisoihin. Viime kisojen hopeamitalisti Konstantinos Tsiklitiras otti pronssia. Benjamin Adams sijoittui toiseksi. Platt Adams sijoittui viime kisoissa viidenneksi, mutta otti nyt kultaa.


text: Kilpailuun osallistui kahdeksantoista kilpailijaa yhdeksästä maasta.


title: Varjojen yö

text: Varjojen yö on ranskalainen elokuva vuodelta 1939. Se kertoo murhaajasta, joka veriteon jälkeen sulkeutuu asuntoonsa ja muistelee tapahtumia, jotka johtivat epätoivoiseen tekoon.


title: Varjojen yö

text: Elokuva kuuluu 1930-luvun runollisen realismin mestariteoksiin.


title: Varjojen yö

text: Elokuva oli palkintoehdokkaana Venetsian elokuvajuhlilla.


title: Byker

text: Byker on alue Newcastle upon Tynessä hieman itään kaupungin keskustasta. Siellä oli vuoden 2001 väestönlaskennan mukaan 11 339 asukasta.


title: Byker

text: Byker rakennettiin alkujaan 1900-luvun alussa, kun kaupunkiin tarvittaan lisää asuntoja kasvavalle määrälle työläisiä, jotka työskentelivät Tynejoen varren laivanrakennusyrityksillä tai muilla tehtailla. Asunnot rakennettiin 1800-luvun standardien mukaan, ja niissä ei ollut sisävessoja tai kunnollisia kylpyhuoneita. Vuonna 1966 alue päätettiin purkaa ja rakentaa uudelleen. Ralph Erskine nimettiin projektin arkkitehdiksi 1969. Byker rakennettiin 11 vaiheessa, ja sinne nousi asuntoja 9 500 ihmisille. Viimeinen vaihe valmistui 1983, ja se tunnetaankin nykyään 1970-luvun arkkitehtuuristaan.


title: Eteläinen liittoyliopisto

text: Eteläinen liittoyliopisto () on Etelä-Venäjän merkittävin korkeinta koulutusta antava oppilaitos. Se sijaitsee Donin Rostovissa ja Taganrogissa Rostovin alueella.


title: Eteläinen liittoyliopisto

text: Nykyinen yliopisto muodostettiin vuonna 2006 aiemman Rostovin valtionyliopiston perustalle yhtenä ensimmäisistä federaatioyliopistoista. Samalla siihen yhdistettiin Rostovin arkkitehtuurin ja taiteen valtionakatemia, Rostovin pedagoginen valtionyliopisto ja Taganrogin radiotekninen valtionyliopisto.


title: Eteläinen liittoyliopisto

text: 2000-luvulla Venäjällä perustetuista liittoyliopistoista on tarkoitus kehittää valtakunnan huippuyliopistoja, joissa opetus ja tutkimus yhdistyvät yritysyhteistyön kanssa. Venäjän yliopistorankingissa Eteläinen liittoyliopisto oli jaetulla 12.-14. sijalla vuoden 2012/2013 klassisten ja tutkimusyliopistojen luokassa.


title: Eteläinen liittoyliopisto

text: Eteläisessä liittoyliopistossa on yli 45 000 opiskelijaa ja yli 4 200 hengen henkilökunta. Tiedekuntia on 37. Yliopiston rehtori on Marina Borovskaja.


title: Eteläinen liittoyliopisto

text: Rostovin yliopisto syntyi, kun osa Varsovan keisarillisesta yliopistosta siirrettiin ensimmäisen maailmansodan aikana Rostoviin vuonna 1915. Keisarillinen yliopisto oli perustettu Venäjän keisarikuntaan kuuluneessa Varsovassa 1869 ja se lakkautettiin 1917.


title: Bromidifenyylimetaani

text: Bromidifenyylimetaani eli bentshydryylibromidi on orgaaninen yhdiste, joka on difenyylimetaanin bromaustuote. Se on kiteistä ainetta, joka hajoaa vedessä ja liukenee etanoliin ja bentseeniin. Sitä käytetään monien amiinijohdannaisten ja antihistamiiniryhmän lääkeaineiden synteesissä.


title: Bromidifenyylimetaani

text: Bromidifenyylimetaanin kemiallinen kaava on CHBr, moolimassa 247,14 g/mol ja CAS-numero 776-74-9.


title: Lauttasaaren silta

text: Lauttasaaren silta () on Lauttasaarensalmen yli johtava silta Helsingissä. Se yhdistää Lauttasaaren kantakaupunkiin. Sillan kantakaupungin-puoleinen pää on Ruoholahden alueella Salmisaaressa, ja siitä johtaa Porkkalankatu kohti keskustaa. Lauttasaaren puolella sillalta länteen johtaa Lauttasaarentie.


title: Lauttasaaren silta

text: Nykyinen silta valmistui joulukuun lopulla 1969. Se on 317 metriä pitkä ja 23,5 metriä leveä teräsbetonikantinen liittopalkkisilta, ja sen pisin jänneväli on 56,6 metriä.


title: Lauttasaaren silta

text: Silta on avattava läppäsilta, mutta nykyisin se avataan vain harvoissa poikkeustapauksissa. Aikaisemmin se avattiin säännöllisesti laivoja varten, jotka kuljettivat sen ali kivihiiltä Salmisaaren voimalaitoksen laituriin. Nykyisin voimalan hiilisatama on kuitenkin siirretty sillan eteläpuolelle, josta kivihiili kuljetetaan maanalaista tunnelia myöten voimalan alla olevaan, vuonna 2004 valmistuneeseen suureen varastotilaan.


title: Lauttasaaren silta

text: Sillasta on tullut myös suosittu silakan kalastuspaikka.


title: Lauttasaaren silta

text: Ensimmäinen Lauttasaaren silta valmistui vuonna 1935. Samaan aikaan valmistui myös Lauttasaaresta länteen johtanut Jorvaksentie, nykyisen Länsiväylän edeltäjä. Ennen siltaa oli samalla paikalla vuodesta 1914 lähtien kulkenut lautta, jonka matkustajia palvelemaan Lauttasaaren rannalle rakennettiin myös kahdeksankulmainen, nykyisin kahvilana toimiva "Mutterikioski".


title: Lauttasaaren silta

text: Kun Lauttasaaren asukasluku 1950-luvulla kasvoi lisärakentamisen myötä ja myös Etelä-Espooseen rakennettiin uusia asuntoalueita kuten Tapiola, silta osoittautui pian aivan liian kapeaksi. Sen molemmille puolille muodostuikin erityisen suuria liikenneruuhkia. Tilanne helpottui oleellisesti, kun pohjoisemmaksi vuonna 1965 valmistui Länsiväylään kuuluva Lapinlahden moottoritiesilta.


title: Lauttasaaren silta

text: Vanha Lauttasaaren silta purettiin talvella 1967–1968 ja sen paikalle alettiin rakentaa nykyistä siltaa. Se valmistui joulukuun lopulla 1969. Rakennustöiden ajan hieman nykyisen sillan pohjoispuolella oli väliaikainen puinen jalankulkusilta.


title: Video 8

text: Video 8 on Sonyn kehittämä kamerakäyttöön tarkoitettu videonauhurijärjestelmä. Se käyttää analogista, kasettiin pakattua magneettinauhaa, jonka leveys on kahdeksan millimetriä. Video 8 tuotiin markkinoille vuonna 1985 ja se poistui markkinoilta 2000-luvun ensimmäisellä vuosikymmenellä.


title: Video 8

text: Video 8 -järjestelmässä kamera ja videonauhuri on sijoitettu samaan yksikköön eli kameranauhuriin. 1970-luvulla kehitetyissä kotikäyttöön suunnatuissa järjestelmissä, kuten CVC, kamera ja nauhuri olivat erillisiä yksiköitä. Myös pöytämallisiin videonauhureihin oli mahdollista liittää erillinen videokamera.


title: Video 8

text: Video 8:n erottelukyky on 240 vaakajuovaa, eli sama kuin VHS-järjestelmän. Sen äänenlaatu on parempi kuin standardi-VHS:n tai Betamaxin. Video 8 käyttää samantyyppistä pyörivää kuvarumpua eli helical scan -tekniikkaa kuin VHS ja Betamax. Se mahdollistaa kohtalaisen audiovisuaalisen laadun alhaisella nauhannopeudella, joka taasen mahdollistaa kompaktin kasetin.


title: Video 8

text: PAL-televisiojärjestelmään tarkoitettujen Video 8 -nauhojen enimmäiskapasiteetti on standardinopeudella (SP) 120 minuuttia. Longplay (LP) -nopeudella kapasiteetti on puolitoistakertainen, mutta kuvan- ja äänenlaatu heikkenee matalamman nauhannopeuden takia. Video 8 -nauhoja on valmistettu myös 30-, 60- ja 90-minuuttisina. 60-minuuttisen nauhan pituus on 75 metriä. Nauhan sekuntinopeus standardinopeudella on noin 2 senttimetriä.


title: Video 8

text: Video 8 suunniteltiin ensisijaisesti kotikäyttöön. Sen kilpailija oli VHS-C-järjestelmä, jonka kasetin voi adapterin avulla toistaa pöytämallin VHS-nauhurissa. VHS-C-järjestelmän enimmäistallennusaika normaalinopeudella on 60 minuuttia eli puolet Video 8:n maksimista. VHS-C-kasetti on kooltaan hieman Video 8 -kasettia suurempi.


title: Video 8

text: Video 8 -järjestelmään valmistettiin myös pöytänauhureita, mutta ne olivat harvinaisia. Järjestelmään oli saatavana jonkin verran elokuvia, jotka nekin jäivät kuriositeeteiksi.


title: Video 8

text: Ennen Video 8 -järjestelmää - vuonna 1983 - Sony esitteli Betamovie-kameranauhurin. Se käyttää normaalia Betamax-kasettia. Se oli kuluttajamarkkinoiden ensimmäinen kameranauhuri ja teknisesti alkeellinen. Sony korvasi sen varsin pian Video 8 -järjestelmällä. Betamovie poistui markkinoilta Betamaxin myötä.


title: Video 8

text: Video 8 -järjestelmästä kehitettiin paranneltu versio Hi8, joka esiteltiin 1989. Vuonna 1999 markkinoille tuotiin Digital8, jonka kilpailija oli MiniDV-järjestelmä. Hi8:n erottelukyky on 400 vaakajuovaa ja Digital8:n erottelukyky on 520 vaakajuovaa. Nauhoihin perustuvat videojärjestelmät poistuivat markkinoilta 2010-luvulle tultaessa, jolloin alettiin tallentaa yksinomaan muistikorteille.


title: Miljoona (elokuva)

text: Miljoona on ranskalainen elokuva vuodelta 1931. Se on ohjaajansa René Clairin ensimmäinen äänielokuva. Se kertoo köyhästä taiteilijasta, joka voittaa arpajaisten päävoiton. Voittoarpa jää kuitenkin takin taskuun, joka päätyy roiston haltuun.


title: Pasmajärvi (Rovaniemi)

text: Pasmajärvi on järvi Rovaniemen Muurolassa.


title: Puumalansalmen lossi

text: Puumalansalmen lossi oli Puumalan kunnan kirkonkylässä sijaitsevassa Saimaan vesistöön kuuluvassa Puumalansalmessa liikennöinyt lossi.


title: Puumalansalmen lossi

text:
Puumalansalmessa oli liikennöinyt losseja hyvin pitkään paikan liikenteellisen tärkeyden vuoksi. Sotien aikana lossin lisänä oli vuorollaan vuosina 1940,1941 ja 1944 neljä armeijan rakentamaa ponttoni- ja proomusiltaa. Kantatie 62 oli ja on merkittävä liikenneväylä Saimaan alueen halki, ja lossista kehittyi pullonkaula liikenteen kasvaessa. 1990-luvun alussa lossi oli sisävesien vilkkaimmin liikennöity lossiyhteys ja päätyi historiaan päätieverkon viimeisenä lossina Suomessa. Lossin korvaamisessa sillalla jouduttiin ottamaan huomioon Saimaan syväväylän vaatima 24 metrin alituskorkeus ja sijainti maisemallisesti herkässä kohdassa keskellä taajamaa.
Lossi korvattiin lokakuussa 1995 Saimaan sillalla.


title: Äänisen niemimaa

text: Äänisen niemimaa () on Luoteis-Venäjällä oleva niemimaa Vienanmerellä Arkangelin alueella. Se erottaa koillispuolellaan olevan Vienanlahden ja lounaispuolellaan olevan Äänislahden toisistaan. Äänisen niemimaalla on säilynyt Euroopan suurin rannikkoseutujen runsaspuustoinen metsäerämaa. Sinne on tulossa luontopolku.


title: Different Gear, Still Speeding

text: Different Gear, Still Speeding on brittiläisen rockyhtye Beady Eyen debyyttialbumi, joka julkaistiin 28. helmikuuta 2011. Albumin levittäjänä toimi Britanniassa Beady Eye Records ja Suomessa Sony Music. Albumi on elokuussa 2009 hajonneen Oasis-yhtyeen jäsenten Liam Gallagherin, Gem Archerin, Andy Bellin ja Chris Sharrockin ensimmäinen julkaisu. Myöhemmin saman vuoden lokakuussa Oasiksesta eronnut Noel Gallagher julkaisi oman debyyttialbuminsa.


title: Different Gear, Still Speeding

text: Different Gear, Still Speedingin korkein sijoitus kotimaassaan Britannian albumilistalla oli kolmantena ja Suomen virallisella albumilistalla 20. Albumi pysyi Britannian albumilistalla 18 viikkoa, kun taas Suomessa se ylsi listalle ainoastaan viikolla 10.


title: Different Gear, Still Speeding

text: Albumilta julkaistiin singlenä kappaleet ”Bring the Light”, ”Four Letter Word”, ”The Roller”, ”Millionaire” ja ”The Beat Goes On”. Yhtyeen toinen ja viimeiseksi jäänyt albumi "BE" julkaistiin kesäkuussa 2013.


title: Bring the Light

text: "Bring the Light" on englantilaisen rock-yhtyeen Beady Eyen ensisingle. Se julkaistiin 22. marraskuuta 2010 dititaalisena latauksena ja 7" vinyylinä. Vinyylin B-puolena oli yhtyeen cover-versio World of Twistin kappaleesta "Sons of the Stage".


title: Vaahteraliigan kausi 2006

text: Vaahteraliigan kausi 2006 oli Vaahteraliigan historian 27. kausi. Kausi käynnistyi 26. toukokuuta 2006 ja Vaahteramalja XXVII pelattiin 16. syyskuuta 2006. Hallitseva mestari Porvoon Butchers uusi kauden päätteeksi mestaruutensa.


title: Vaahteraliigan kausi 2006

text: Kaudella 2006 pelattiin neljätoista kierrosta, ja jokainen joukkue pelasi yhteensä kaksitoista ottelua. Ensimmäinen kierros pelattiin 26.–27. toukokuutakuuta, ja neljästoista kierros 2.–3. syyskuuta.


title: Four Letter Word

text: "Four Letter Word" on englantilaisen rock-yhtyeen Beady Eyen promosingle. Kappale avaa yhtyeen esikoisalbumin "Different Gear, Still Speeding" ja on sen toinen julkaistu single. 7" vinyylin b-puolena on "World Outside My Room", joka löytyy ainoastaan yhtyeen esikoisalbumin Japanin julkaisusta. Single julkaistiin 17. tammikuuta 2011.


title: Ääniväylä

text: Ääniväylä () eli ilmaväylä eli kajetto () on puhe-elimistön kaikkien ilmakanavien yhteisnimitys. Ääniväylä käsittää


title: Ääniväylä

text: Äänihuulissa syntyvä ääni kulkee ääntöväylässä nielusta () suuontelon kautta huuliin, tai nenäväylän () kautta ilmoille. Ääntöväylä on siis ääniväylän osa, jossa ääntäminen eli artikulaatio () tapahtuu.


title: Ääniväylä

text: Joskus "ääniväylä"-termiä käytetään "ääntöväylän" synonyyminä.


title: Glukoosi-1-fosfaatti

text: Glukoosi-1-fosfaatti (CHOP) on glukoosin johdannainen, jonka C1-asemassa olevaan hiiliatomiin on esteröitynyt fosfaattiryhmä. Yhdiste esiintyy välituotteena eräissä sokeriaineenvaihdunnan reaktioissa.


title: Glukoosi-1-fosfaatti

text: Glukoosi-1-fosfaatti on välituote sekä glykogeenin biosynteesissä että sen hajottamisessa. Yhdistettä muodostuu glukoosi-6-fosfaatista fosfoglukomutaasin katalysoimana ja seuraavassa vaiheessa se muunnetaan UDP-glukoosipyrofosforylaasientsyymin katalysoimana UDP-glukoosiksi, josta glykogeenisyntaasi muodostaa glykogeenia. Glykogeenin hajotuksen yhteydessä glukoosi-1-fosfaattia muodostuu suoraan glykogeenista glykogeenifosforylaasin katalysoimana. Tämän jälkeen yhdiste voidaan jälleen isomerisoida glukoosi-6-fosfaatiksi fosfoglukomutaasin vaikutuksesta.


title: Glukoosi-1-fosfaatti

text: Glukoosi-1-fosfaatti on välituote myös galaktoosin aineenvaihdunnassa. Galaktoosi-1-fosfaattiuridyylitransferaasi katalysoi galaktoosi-1-fosfaatin ja UDP-glukoosin välistä reaktiota, jossa tuotteina muodostuu UDP-galaktoosia ja glukoosi-1-fosfaattia.


title: Juliet Stevenson

text: Juliet Anne Virginia Stevenson, CBE (s. 30. lokakuuta 1956 Kelvedon, Iso-Britannia) on englantilainen näyttelijä, joka on esiintynyt teatterissa, elokuvissa ja televisio-ohjelmissa ja on voittanut uransa aikana useita palkintoja.


title: Juliet Stevenson

text: Stevenson aloitti näyttelijäuransa 1970-luvulla. Vaikka Stevenson on saavuttanut mainetta televisio- ja elokuvatyöstä ja on näytellyt myös BBC:n tuottamissa radio-ohjelmissa, hänet tunnetaan parhaiten teatterinäyttelijänä. Stevensonin teatterirooleja ovat muun muassa Anna näytelmässä "Burn Again" ja Paulina näytelmässä "Death and the Maiden". Jälkimmäisestä hän sai vuonna 1992 Laurence Olivier -palkinnon parhaasta naispääosasta.


title: Juliet Stevenson

text: Vuoden 1987 televisioelokuvassa "Life Story" Stevenson näytteli tieteilijä Rosalind Frankliniä ja voitti roolistaan "Cable Ace" -palkinnon. Hän on esiintynyt keskeisissä rooleissa muun muassa 1990-luvun elokuvissa "Truly, Madly, Deeply" (1991), "The Secret Rapture" (1993) ja "Emma" (1996). 2000-luvulla hän on esiintynyt esimerkiksi elokuvissa "Parempi kuin Beckham" (2002), "Mona Lisa Smile" (2003), "Pierrepoint" (2005) ja "Murto ja varkaus" (2006).


title: Juliet Stevenson

text: Vuonna 2009 Stevenson näytteli ITV:n minitelevisiosarjassa "A Place of Execution". Hän sai roolistaan parhaan naispääosan palkinnon vuoden 2009 Crime Thriller Awards -gaalassa.


title: Juliet Stevenson

text: Stevenson on myös kirjailija, ja hän on äänittänyt äänikirjoiksi kaikki Jane Austenin romaanit.


title: Juliet Stevenson

text: Stevenson on asunut kumppaninsa antropologi Hugh Brodyn kanssa vuodesta 1993. Pariskunnalla on kaksi lasta, tyttö ja poika. Stevenson on ateisti, mutta pitää itseään hengellisenä ja taikauskoisena henkilönä. Vuonna 1992 hän esiintyi Työväenpuolueen poliittisessa lähetyksessä.


title: Juliet Stevenson

text: Stevenson on kritisoinut MPR-rokotetta ja tukenut Andrew Wakefieldin rokotetutkimuksia. Vuonna 2003 hän esiintyi draamassa "Hiljaisuuden lapset", jonka aiheena olivat Wakefieldin tutkimukset. Hän esitti siinä autistisen lapsen äitiä ja Hugh Bonneville Wakefieldiä. Wakefieldin työ on saanut huonoa mainetta, ja esimerkiksi lääketieteen aikakauslehti The Lancet ei ole julkaissut hänen tutkimuksiaan.


title: Sundanparatiisipeippo

text: Sundanparatiisipeippo ("Erythrura tricolor") on yksi pienimmistä paratiisipeipoista.


title: Sundanparatiisipeippo

text: Sundanparatiisipeippo on 9-10 cm pitkä. Se on väriltään pääosin sininen, mutta siivet ovat vihreät ja pyrstö on punainen.


title: Sundanparatiisipeippo

text: Sundanparatiisipeippoa esiintyy Indonesiassa Tanimbarin saarella ja sen ympäristössä.


title: Olympialaiset 1992

text: Olympialaiset 1992 voivat tarkoittaa talvi- tai kesäolympialaisia 1992.


title: Olympialaiset 1988

text: Olympialaiset 1988 voivat tarkoittaa talvi- tai kesäolympialaisia 1988.


title: Olympialaiset 1984

text: Olympialaiset 1984 voivat tarkoittaa talvi- tai kesäolympialaisia 1984.


title: Olympialaiset 1980

text: Olympialaiset 1980 voivat tarkoittaa talvi- tai kesäolympialaisia 1980.


title: American Ninja 3

text: American Ninja 3 ("American Ninja 3: Blood Hunt") on vuonna 1989 ensi-iltansa saanut yhdysvaltalainen toimintaelokuva, jonka pääosissa näyttelevät David Bradley ja Steve James.


title: Rattikelkkailu talviolympialaisissa 2014

text: Rattikelkkailussa kilpailtiin Sotšin 2014 talviolympialaisissa 15. – 23. helmikuuta Sanki-liu'untakeskuksella. Paikalle yleisöä mahtui 9 000 henkilöä. Tapahtumia oli kolme, jotka olivat kahden sekä neljän miehen kelkka ja kahden naisen kelkka.


text: 17. helmikuuta


text: 23. helmikuuta


text: 19. helmikuuta


title: The Roller

text: "The Roller" on englantilaisen rock-yhtyeen Beady Eyen ensimmäinen virallinen singlejulkaisu. Single julkaistiin digitaalisena latauksena 23. tammikuuta 2011 ja 7" vinyylinä viikkoa ennen studioalbumia "Different Gear, Still Speeding". Kappaleesta julkaistiin myös musiikkivideo 11. tammikuuta. Singlen b-puolena on kappale "Two of a Kind".


title: Millionaire (Beady Eyen kappale)

text: "Millionaire" on englantilaisen rock-yhtyeen Beady Eyen toinen virallinen singlejulkaisu albumilta "Different Gear, Still Speeding".


title: Hevoskirja

text:
Hevoskirja on hevosiin liittyvä yleensä tytöille, lähinnä lapsille ja varhaisnuorille tarkoitettu lyhyt kaunokirjallinen hevosiin liittyvä teos. Hevoskirjoissa hevostalliympäristö esitetään monesti todellista ihanteellisempana ja tapahtumarikkaampana. Monesti tämän tyyppisissä kirjoissa esimerkiksi pikkutyttö taltuttaa villin hevosen, jota aikuisetkaan eivät saa talttumaan. Hevoskirja voi olla pelkkä hevostallielämän kuvaus, mutta myös nuorten salapoliisiromaani. Monesti hevoskirjat ovat hyvin viihteellisiä, mutta joissain hevoskirjoissa on kuvattu varsin realistisesti tallien joskus tulehtuneita ihmissuhteita ja hevosenhoidon kääntöpuolia.
Tunnettuja suomalaisia hevoskirjojen kirjoittajia ovat sisarukset Merja ja Marvi Jalo. Ulkomaisia suomennettuja hevoskirjoja ovat muun muassa Lisbeth Pahnken Britta ja Hopea -kirjat sekä Judith M. Berrisfordin Jutta-kirjat..


title: Rasitus-EKG

text: Rasitus-EKG tehdään yleensä sepelvaltimotaudin tutkimiseksi. Rasitus-EKG:llä voidaan selvittää myös joidenkin rytmihäiriöiden käyttäytymistä ja keuhkojen toimintaa. Samalla voidaan mitata valtimoveren happipitoisuutta. Käytetään nimitystä kliininen rasituskoe.


title: Rasitus-EKG

text: Tyypillisesti sepelvaltimotauti oireilee rintakivulla ruumiillisen rasituksen yhteydessä (angina pectoris). Kipu voi olla puristavaa tunnetta rinnan keskellä ja se voi säteillä kaulaan tai vasemmalle olkaan ja käsivarteen. Kun angina pectorista tutkitaan, tavallinen EKG on yleensä normaali silloin, kun potilas on oireeton. Muutokset EKG:ssä näkyvät vain rintakivun aikana. Rasitus-EKG:ssä sydäntä rasitetaan niin paljon, että sydänlihas kärsii hapen puutteesta, jos sepelvaltimot ovat ahtaat.


title: Rasitus-EKG

text: Ennen rasitus-EKG:tä annetaan potilaalle ohjeet sydänlääkityksen käytöstä, koska lääkkeillä on usein vaikusta tuloksiin. Rasitus-EKG-tä ei tehdä, jos riskit ovat liian suuret hyötyihin nähden. Täydellä mahalla ei saa kokeeseen mennä. Asiakkaan mahdollisten nivelvaivojen vuoksi on mahdollista tehdä rasituskoe esimerkiksi käsikampea käyttäen.


title: Rasitus-EKG

text:
Jos potilaalla on jo vanhastaan todettu sepelvaltimotauti, on tutkimuksessa kyse hoidon ja lääkityksen tehon kontrollista. Tällöin tutkimus tehdään tavanomaista lääkitystä käyttäen ilman lääketaukoa.
Tutkimuksessa potilaan iholle kiinnitetään EKG-elektrodit. Yleensä rasitus saadaan aikaan erityisellä kuntopyörällä, rasitusergometrillä. Polkemisen aikana vastusta lisätään vähitellen. Sydämen syke pyritään saamaan riittävän nopeaksi, tavallisesti tasolle 140-160 minuutissa. EKG:tä seurataan monitorista ja se myös rekisteröidään. Potilaan verenpainetta mitataan minuutin välein. Jos EKG:ssä näkyy merkkejä sydänlihaksen hapenpuutteesta (iskemia) tai vaarallisista rytmihäiriöistä, keskeytetään koe. Jos sydänlihaksessa näkyy hapenpuutetta, lääkäri harkitsee yleensä sepelvaltimoiden varjoainekuvausta.


title: Rasitus-EKG

text: Rasitustesti ei tunnista:


title: Rasitus-EKG

text: Testillä on suhteellisen korkea virhemäärä väärille positiiville ja väärille negatiivisille tuloksille verrattuna muihin kliinisiin testeihin.


title: Macaon Grand Prix

text: Macaon Grand Prix on Guia Circuitin radalla Macaossa vuosittain järjestettävä moottoriurheilukilpailutapahtuma.


title: Macaon Grand Prix

text: Macaon Grand Prix on järjestetty vuodesta 1954 alkaen. Macaon Grand Prix’n päätapahtumana on ollut vuodesta 1983 alkaen Formula 3 -kilpailu, kilpailun voittoa on pidetty kauden arvokkaimpana. Oheisluokkina on nykyään vakioauto-, moottoripyörä- ja GT-Cup-kilpailuja. Vuosina 2005–2014 vakioautokilpailu kuului WTCC-sarjaan. Vuodesta 2008 alkaen myös GT-autojen kilpailu tuli ohjelmistoon.


title: Macaon Grand Prix

text: Vuoden 1990 kilpailussa Michael Schumacher ja Mika Häkkinen taistelivat kilpailun voitosta päätöskierrokselle saakka, jolloin Schumacher jarrutti rajusti, jolloin Häkkinen ajoi Schumacherin perään ja keskeytti. Schumacher pystyi ajamaan kilpailun voittoon rikkinäisellä autollaan. Eniten kilpailun voittoja on John MacDonaldilla, joka voitti kilpailun neljästi vuosina 1965, 1972, 1973 ja 1975. Täpärin voitto on vuodelta 1998, jolloin Peter Dumbreck voitti Richardo Mauricion vain 0,003 sekunnin turvin.


title: Macaon Grand Prix

text: Kilpailussa on sattunut myös kuolontapauksia kun Arsenio Laurel menehtyi vuonna 1967 autokilpailussa ja Daniel Hegarty menehtyi vuonna 2017 moottoripyöräkilpailussa.


title: Macaon Grand Prix

text: Formula 1 -kuljettajista kilpailun ovat voittaneet Riccardo Patrese, Ayrton Senna, Maurício Gugelmin, Martin Donnelly, David Brabham, Michael Schumacher, David Coulthard, Ralf Schumacher, Ralph Firman, Takuma Satō ja Lucas di Grassi. Suomalaisista Valtteri Bottas on ollut kilpailun kolmas vuonna 2010.


title: C. elegans

text: C. elegans voi viitata seuraavien eliöiden tieteellisiin nimiin:


title: Ylilauta

text: Ylilauta on suomalainen anonyymiyteen perustuva kuvafoorumi. Sivusto perustettiin vuonna 2011 sitä edeltäneiden Lauta.netin ja Kotilaudan, kahden suomalaisen kuvafoorumin, yhdistämiseksi. Ylilaudan perustaja, omistaja ja pääylläpitäjä on Aleksi Kinnunen. Keskustelua valvovat vapaaehtoiset moderaattorit, jotka voivat poistaa viestejä ja asettaa käyttäjiä porttikieltoon.


title: Ylilauta

text: Ylilauta on eräs Suomen suosituimmista sivustoista ja sillä on päivittäin useita kymmeniä tuhansia käyttäjiä. Vuonna 2011 Ylilauta oli Googlessa Suomen neljänneksi eniten suosiotaan kasvattanut hakusana.


title: Ylilauta

text: Loppuvuodesta 2011 Ylilaudalla julkistettiin tuhansia suomalaisia käyttäjätunnuksia tietomurron keinoin useilta suomalaissivustoilta, mikä johti Suomen kaikkien aikojen suurimpaan tietovuotosarjaan.


title: Ylilauta

text: Huhtikuussa 2018 Ylilaudalla oli yli 80 miljoonaa lähetettyä viestiä.


title: Ylilauta

text: Ylilaudan nettikirjoituksista on tehty poliisille useita tutkintapyyntöjä, jotka käsittelevät useimmiten jonkun käyttäjän lähettämää uhkausta tai sivustolla tehtyjä kunnianloukkauksia. Viestimäärään suhteutettuna tutkintapyyntöjä on kuitenkin moninkertaisesti esimerkiksi Suomi24:ää ja Facebookia vähemmän. Sivuston viestien sisällön moderointi on Satunnainen-keskustelualueella löysempää, eikä keskusteluun osallistuminen vaadi nimimerkkiä, eli viestin kirjoittaja on anonyymi (pl. IP-osoite ja ID). Satunnaisessa vain laiton ja selvästi häiritsevä materiaali poistetaan, mutta muuten ylläpito ei puutu sen sisältöön. Muille keskustelualueille on omat sääntönsä. Sivuston omistaja perustelee asiaa sananvapaudella.


title: Ylilauta

text: Ylilaudalla on järjestetty useita keräyksiä mm. YouTube-käyttäjille. Heille on annettu raha- ja tavaralahjoituksia.


title: Ylilauta

text: Syyskuussa 2014 Ylilauta lahjoitti Tubeconin "Yleisön suosikki" -äänestyksen voittajalle "Markoboy87":lle Playstation 4 -pelikonsolin, lukuisia pelejä, lahjakortteja, sekä taulutelevision. Tubeconin äänestyksessä annettiin virheellisesti ymmärtää, että yleisön suosikki-äänestyksen voittaja saisi palkinnoksi Playstation 4 -pelikonsolin. Näin ei kuitenkaan ollut ja tästä suivaantuneina Ylilauta halusi palkita Markoboy87:n itse.


title: Ylilauta

text: YouTube-käyttäjä Niilo22 voitti Tubeconin "Yleisön suosikki" -äänestyksen vuonna 2015. Hänelle järjestettiin Ylilaudalla keräys lokakuussa 2015 ja hän sai lahjoituksena polkupyörän, Moccamaster-kahvinkeittimen, taulutelevision, Playstation 4 -pelikonsolin ja useita pelejä.


title: Ylilauta

text: Kesäkuussa 2017 Ylilauta järjesti keräyksen lukuisista kasvaimista kärsivälle pojalle. Poika kertoi sivustolla kasvaimistaan ja pyysi kyselemään mitä vain. Anonyymi sivuston käyttäjä ehdotti keräystä. Keräyksen tavoitteena oli 4999,00 euron lahjoitus. Tavoitesumma täyttyi kolmessa päivässä.


title: Ylilauta

text: Marras-joulukuussa 2018 Ylilauta järjesti keräyksen Veikko ja Lahja Hurstin Laupeudentyö ry -hyväntekeväisyysjärjestölle. Lopullinen tavoite oli 30 000 euroa ja se saavutettiin vajaassa kahdessa viikossa.


title: Ylilauta

text: Marraskuussa 2016 Ylilaudalla organisoitiin ahdistelukampanja ”Tissiviikko”-nimisen rintojen yliseksualisointia vastaan aloitetun kampanjan osallistujiin. Kampanjan järjestäjät saivat Ylilaudalta ahdisteluviestejä, joita kohdistettiin myös kaikkiin siihen osallistueeseen yli tuhanteen naiseen. Lisäksi Ylilaudalla julkaistiin kampanjan alullepanijoiden henkilökohtaisia tietoja, kuten puhelinnumeroita. Ylilaudan omistajan Aleksi Kinnusen mukaan vihaviestejä ei pidä ottaa vakavasti.


title: Ylilauta

text: Toukokuussa 2017 Ylilaudalla keskusteltiin Suomeen saapuneesta saksalaisnaisesta, joka oli leiriytynyt Ylä-Savossa sijaitsevalle laavulle tarkoituksenaan asua koko kesä metsässä ja elää luonnon antimilla. Naista uhkailtiin väkivallalla ja raiskauksilla ja hänen olinpaikkaansa ryhdyttiin selvittämään. Toukokuun viimeisenä viikonloppuna nainen lopetti oleskelunsa metsässä ja poistui Suomesta, joskin MTV:n mukaan hän ei ollut tietoinen kampanjasta, jonka kohteena oli ollut.


title: Vitilevunparatiisipeippo

text: Vitilevunparatiisipeippo ("Erythrura kleinschmidti") on Viti Levun saarella esiintyvä paratiisipeippoihin kuuluva lintu.


title: Vitilevunparatiisipeippo

text: Vitilevunparatiisipeippo on noin 11 cm pitkä. Se on väriltään pääosin vihreä, mutta nokka on pinkki, päälaki sininen ja pyrstö musta-punainen. Viereisen piirroksen värit eivät vastaa täysin oikeata lintua.


title: Vitilevunparatiisipeippo

text: "Erythrura kleinschmidti" - BirdLife species factsheet


title: Osmo Ahtokari

text: Osmo Aatos Aleksander Ahtokari (kirjailijanimi Ahti Karikko; 8. tammikuuta 1926 Reposaari – 26. syyskuuta 2010 Helsinki) oli suomalainen rikostarkastaja ja nuortenkirjailija.


title: Osmo Ahtokari

text: Ahtokari kirjoitti ylioppilaaksi Hyvinkään yhteiskoulusta vuonna 1944 ja valmistui lainopin kandidaatiksi Helsingin yliopistosta vuonna 1951. Hän osallistui jatkosotaan vuonna 1944 torpedoveneen miehistössä. Poliisinuransa Ahtokari aloitti vuonna 1947 Helsingin poliisilaitoksen liikennetoimiston kanslistina. Hän yleni 1949 nuoremmaksi konstaapeliksi, 1951 nuoremmaksi ja 1952 vanhemmaksi komisarioksi. Ahtokari oli vuosina 1958–1960 Keskusrikospoliisin tutkintatoimiston toimistopäällikkönä, kunnes hänet nimitettiin vuonna 1960 Suomen poliisin ensimmäiseksi rikostarkastajaksi. Hän erikoistui talousrikosten tutkintaan, mutta oli lakiasiantuntijana mukana myös muun muassa Bodominjärven murhien, n ja Zavidovo-vuodon rikostutkinnassa. Hän jäi eläkkeelle vuonna 1989.


title: Osmo Ahtokari

text: Ahtokari julkaisi salanimellä "Ahti Karikko" nuorten tieteiskirjat "Kadonnut sukellusvene" (Valistus 1956) ja "Tehtävä Etelämantereella" (Otava 1960).


title: Uralin liittoyliopisto

text: Uralin liittoyliopisto (, koko nimeltään "Venäjän ensimmäiselle presidentille B. N. Jeltsinille nimetty Uralin liittoyliopisto" ") on Venäjän Sverdlovskin alueella Jekaterinburgissa sijaitseva suuri korkeakoulu.


title: Uralin liittoyliopisto

text: Uralin liittoyliopisto perustettiin lokakuussa 2009 Venäjän ensimmäisen presidentin Boris Jeltsinin mukaan nimetyn Uralin teknillisen valtionyliopiston pohjalle ja vuonna 2011 siihen liitettiin A. M. Gorkin Uralin valtionyliopisto. Se oli yksi seitsemästä ensimmäisestä liittoyliopistosta, joista on tarkoitus kehittää Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän sisäisessä yliopistorankingissa Uralin liittoyliopisto oli vuoden 2012/2013 klassisten ja tutkimusyliopistojen luokassa jaetulla 10.-11. sijalla.


title: Uralin liittoyliopisto

text: Yliopisto on Venäjän suurimpia. Opiskelijoita on yli 50 000, enemmän kuin Moskovan valtionyliopistossa tai Eteläisessä liittoyliopistossa.


title: Hattula (täsmennyssivu)

text: Hattula voi tarkoittaa seuraavia:


title: Sándor Képíró

text: Sándor Képíró (18. helmikuuta 1914 – 3. syyskuuta 2011) oli unkarilainen upseeri, joka toimi toisen maailmansodan aikana santarmikapteenina. Häntä syytettiin Serbiassa tehdyistä sotarikoksista, mutta hänet vapautettiin syytteistä heinäkuussa 2011.


title: Sándor Képíró

text: Wiesenthal-keskuksen Efraim Zuroff julkisti syyskuussa 2006 oikeuden päätöksen vuodelta 1944, jossa Képíró ja 14 muuta Unkarin armeijan upseeria sekä poliisia oli osallistunut 1942 Novi Sadissa 30 juutalaisen ja serbin kuolemaan. Unkarin valtio tuomitsi hänet 1948 "in absentia" (poissa olevana) 14 vuoden vankeuteen. Tuomio perustui Képírón joukkueen sotilaan János Nagyn todistukseen. Nagy antoi kuitenkin todistuksen vasta salaisen palvelun kidutettua häntä. Képíró sanoi, ettei ollut koskaan kuullutkaan Nagysta. Képíró palasi Argentiinasta Budapestiin 1996, eikä häntä sitä ennen ollut tunnistettu.


title: Taifa

text: Taifa () on nimitys Espanjan pienille muslimivaltioille. Niiden synnyn mahdollisti ensin Córdoban kalifaattia hallitsevan Umaijadi-dynastian ja sitten Almoravidien heikkeneminen.


title: Taifa

text:
Jokaista taifaa hallitsi alikuningas, joka otti tittelin hajib luodakseen vaikutelman poissaolevaa kalifia edustavasta pääministeristä. Ja luultavasti jokainen heistä haaveili itse kohoavansa kalifiksi, haave joka ei kenellekään toteutunut.
Taifat jakaantuivat kolmeen ryhmään, joista jokainen edusti omaa etnistä ryhmäänsä. Sinhajan ja Zanatan berberit, jotka oli tuotu Espanjaan palvelemaan Almanzorin armeijaa, muodostivat niemimaan eteläisimmät taifat. Pohjois-Euroopasta tuodut orjat (saqaliba) dominoivat itäisiä rantavaltioita ja muwalladit eli arabit hallitsivat kaikkialla muualla.


title: Taifa

text: Yhdennentoista vuosisadan alkupuolella taifoja oli 23, mutta ajan myötä voimakkaimmat valtasivat muita ja pikkuvaltioiden määrä väheni. Jäljelle jääneet taifat olivat


title: Taifa

text:
Almoravidi-dynastian heikettyä tilalle syntyi 1143/45 yli kaksikymmentä taifaa, joista suurin osa oli itsenäisiä vain muutaman vuoden ajan, jonka jälkeen ne joutuivat Almohadien haltuun. Pisimpään itsenäisenä sinnitteli Valencia (1145–1172).
Almohadien menetettyä otteensa Espanjasta heidän valtakuntansa hajosi ja tilalle muodostui jälleen joukko pikkuvaltioita. Näistä pitkäikäisimpiä olivat


title: Joenperä (Loimaa)

text: Joenperä on kylä Loimaalla Varsinais-Suomessa. Kylä kuuluu yhdessä lähikyliensä Hattulan ja Sieppalan kanssa viereisen Kauhanojan kyläkeskuksen vaikutusalueeseen, ja aiemmin kaikki neljä kylää ovat kuuluneet Loimaan kuntaan. Joenperän naapurikyliä Loimaalla ovat Kauhanoja pohjoisessa, Hattula ja Piltola lännessä sekä Mellilän Vähäperä etelässä. Kaakossa rajanaapureina ovat myös Ypäjän Manninen, Someron Viluksela ja Kosken Isosorvasto. Kylä sijaitsee Loimijoen sivujoen Petäjoen latvoilla viimeisenä jokivarren kylänä, ja sen alueelle ulottuu etelässä laaja Eksyssuo, josta Petäjoki saa alkunsa.


title: Joenperä (Loimaa)

text: Eksyssuon saaressa kylän alueella sijaitsee loimaalaisen taiteilija Alpo Jaakolan (1929–1997) rakentama Suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kuunnelmaa "Eksyssuon lapset" vuodelta 1978. Eksyssuolla, kylän rajalla on myös neljän, aiemmin viiden kunnan ja kolmen historiallisen maakunnan rajapaikka Pirttiniemennokka.


title: Hajib

text: Hajib (arabiaksi الحاجب ) oli espanjalaisen Al-Andalusin hallinnon korkea virka-arvo, josta myöhemmin muodostui visiirin titteli. Taifojen johtajat käyttivät hajibin arvonimeä.


title: Tikkurilan Laulajat

text: Tikkurilan Laulajat on suomalainen kuoro, joka on perustettu vuonna 1949. Perustajina toimivat Tikkurilan Suomalaisen Kansakoulun opettajat. Aiemmin sen nimi oli Tikkurilan Sekakuoro. Kuoron taiteellisina johtajina toimivat mm. Pirkko Poukka, Erkki Alste ja Ari Häyrinen. Tällä hetkellä taiteellisena johtajana toimii Sanna-Maarit Hakkarainen. Kuoron joululevy "Christmas in Finland" on saavuttanut kulta- ja timanttilevyn myyntirajan (50 000 kpl). Kuoro lopetti toimintansa vuonna 2014.


title: Schäfer

text: Schäfer tai Schaefer tarkoittaa muun muassa seuraavia:


title: Thomas Secker

text: Thomas Secker (1693–1768) oli Canterburyn arkkipiispa. Hänestä tuli Bristolin piispa vuonna 1735, Oxfordin piispa kaksi vuotta myöhemmin ja 1758 Canterburyn arkkipiispa.


title: Nerviónin metroasema

text: Nervión on Sevillan metron linjan 1 asema. Se sijaitsee Sevillassa Nerviónin kaupunginosassa lähellä Sevilla FC:n kotistadionia Ramón Sánchez Pizjuánia. Asema on maanalainen ja se on avattu metron käyttöönoton yhteydessä huhtikuussa 2009.


title: Nerviónin metroasema

text: Vuonna 2011 Nervión oli linjan 1 kolmanneksi vilkkain asema. Sitä käytti 1 302 307 matkustajaa.


title: Sancho II (Kastilia)

text: Sancho II (s.n. 1037, k. 6/7 lokakuuta 1072) oli Kastilian kuningas vuosina 1065–1072.


title: Sancho II (Kastilia)

text: Sancho II:n isä Ferdinand I määräsi testamentissaan Kastilian Sancholle ja Leónin ja Galician tämän veljille. Sancho kieltäytyi hyväksymästä jakoa sanomalla ”muinaisina goottien aikoina Espanjan kuningaskunta ei koskaan jaettu, vaan sillä oli aina yksi hallitsija”, ja vuonna 1071 hän valtasikin veljensä Garcian hallitseman Galician ja vuonna 1072 veljensä Alfonso VI:n hallitseman Leónin. Sanchon voitto oli kuitenkin lyhytaikainen, sillä vuonna 1072 hänen sisarensa Urracan lähettämä salamurhaaja tappoi hänet. Sanchon kuoltua tämän maat peri Alfonso VI, joka otti käyttöön Hispanian keisarin arvonimen.


title: Sancho II (Kastilia)

text: Sanchon sotajoukkojen komentaja oli espanjalaisten kansantarinoiden sankari El Cid.


title: The Librarian – kohtalon keihäs

text: The Librarian – kohtalon keihäs on ensimmäinen yhdysvaltalaiselle TNT-kaapelikanavalle tuotetuista The Librarian -franchisen televisioelokuvista. Sarjassa huippuälykäs kirjastonhoitaja Flynn Carsen (Noah Wyle) suojelee kirjaston salaisessa osastossa säilytettäviä historiallisia ja usein maagisia esineitä (artefakteja muun muassa Nikola Teslan kuolemansäde, Graalin malja, Kuningas Midasin ruumis, elävä yksisarvinen, kultamunia muniva hanhi, Kultainen talja, Liitonarkku, Excalibur, alkuperäinen Mona Lisa -maalaus ja Little Boy -atomipommi, Pandoran lipas, toimiva rakettireppu, Ali Baban lentävä matto ja Longinuksen keihäs).


title: The Librarian – kohtalon keihäs

text: Tässä televisioelokuvasarjan ensimmäisessä osassa Flynn Carsen on ikuinen opiskelija jolla on 22 akateemista tutkintoa. Carsenin professori erottaa hänet opinahjostaan väittäen häneltä puuttuvan todellisen elämän tuntemus. Carsenin äiti haluaa hänen ottavan minkä tahansa työn vastaan. Carsen saa työtä Metropolitanin kirjastosta kirjastonhoitajana. Hänen tehtäväkseen tulee etsiä kirjastosta varastettu Longinuksen keihään osa, sillä legendan mukaan se jolla on koko keihäs hallussaan hallitsee maailman kohtaloa.


title: The Librarian – kohtalon keihäs

text: Sarjan seuraavat osat olivat "The Librarian 2 – paluu kuningas Salomonin kaivoksille" (2006) ja "The Librarian 3 – Juudaksen maljan kirous" (2008).


title: Gran Plazan metroasema

text: Gran Plaza on Sevillan metron linjan 1 asema Nerviónin kaupunginosassa Sevillassa. Gran Plaza -aukiosta nimensä saanut asema on maanalainen ja se on avattu metron käyttöönoton yhteydessä huhtikuussa 2009.


title: Gran Plazan metroasema

text: Asemalta on vaihtoyhteys linja-autoihin.


title: Paul Berna

text: Paul Berna (oik. Jean Sabran, 21. helmikuuta 1908 Hyères, Var – 19. tammikuuta 1994 Pariisi) oli ranskalainen toimittaja ja lastenkirjailija. Bernalta on suomennettu "Päättömän hevosen salaisuus" ja "Tulvan vankeina". Berna kirjoitti myös aikusten kirjoja.


title: Paul Berna

text: Aikuisten romaanit hän julkaisi nimellä Bernard Deleuze ja Paul Gerrard ja dekkarit nimellä Joel Audrenn.


title: Paul Berna

text: Bernan "Päättömän hevosen salaisuus" sovitettiin vuonna 1963 elokuvaksi "Päättömän hevosen ritarit" ("The Horse Without a Head").


title: 1º de Mayon metroasema

text: 1º de Mayo on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja se on avattu metron käyttöönoton yhteydessä huhtikuussa 2009. 1º de Mayon asemasta on tarkoitus tulla vaihtoasema linjan 1 ja vielä suunnitteilla olevaan linjan 4 välille.


title: Amaten metroasema

text: Amate on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja sen ainoa sisäänkäynti on Parque Amate -puiston vieressä Avenida de Los Gavilanes -kadulla. Asema on avattu metron käyttöönoton yhteydessä huhtikuussa 2009.


title: La Platan metroasema

text: La Plata on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja se on avattu metron käyttöönoton yhteydessä huhtikuussa 2009.


title: José María Montes

text: José María Montes (22. maaliskuuta 1920 – 2. syyskuuta 2011) oli argentiinalainen roomalaiskatolinen piispa. Hänet vihittiin papiksi La Platan arkkihiippakuntaan 20. joulukuuta 1958 ja nimitettiin sen vihkipiispaksi sekä Lamdian titulaaripiispaksi 15. kesäkuuta 1978. Montesin konsekroi piispaksi Octavio Nicolás Derisin ja Antonio Quarracinon avustama Antonio José Plaza 15. elokuuta 1978.


title: José María Montes

text: Montes sai 19. tammikuuta 1983 nimityksen Chascomúsin hiippakunnan piispaksi, ja hänet asetettiin tähän virkaan 8. maaliskuuta 1983. Montes jäi eläkkeelle 3. heinäkuuta 1996.


title: Cocherasin metroasema

text: Cocheras on Sevillan metron linjan 1 asema Cerro-Amaten kaupunginosassa Sevillan keskustan kaakkoispuolella. Asema on keskustan suunnasta tullessa linjan viimeinen maanalainen asema ennen nousua SE-30-ohitustien ylittävälle sillalle. Asema on avattu metron käyttöönoton yhteydessä huhtikuussa 2009.


title: Antonio Federico Gatti

text: Antonio Federico Gatti (23. maaliskuuta 1930 – 9. heinäkuuta 1998) oli argentiinalainen roomalaiskatolinen piispa. Hänet vihittiin papiksi 14. joulukuuta 1956 ja nimitettiin San Juston hiippakunnan vihkipiispaksi sekä Gadiaufalan titulaaripiispaksi 1. heinäkuuta 1996. Piispaksi vihkiminen seurasi 15. elokuuta. Pääkonsekraattorina toimi Jorge Arturo Meinvielle, jota avustivat Estanislao Esteban Karlic ja José María Montes.


title: Héctor Aguer

text: Héctor Rubén Aguer (s. 24. toukokuuta 1943 Buenos Aires) on argentiinalainen roomalaiskatolinen arkkipiispa. Hänet vihittiin papiksi Buenos Airesin arkkihiippakuntaan 25. marraskuuta 1972 ja nimitettiin sen vihkipiispaksi sekä Lamdian titulaaripiispaksi 26. helmikuuta 1992. Piispaksi vihkiminen seurasi 4. huhtikuuta. Pääkonsekraattorina toimi Antonio Quarracino, jota avustivat Horacio Alberto Bózzoli ja José Manuel Lorenzo.


title: Héctor Aguer

text: Aguer sai 26. kesäkuuta 1998 nimityksen La Platan arkkihiippakunnan koadjuuttoriarkkipiispaksi, ja 12. kesäkuuta 2000 hänestä tuli sen arkkipiispa.


title: Pablo de Olaviden metroasema

text: Pablo de Olavide on Sevillan metron linjan 1 asema Cerro-Amaten kaupunginosassa Sevillan kaupungin kaakkoisosassa. Asema on saanut nimensä Pablo de Olaviden yliopistosta, jonka kampusalueella asema sijaitsee. Asema on avattu metron käyttöönoton yhteydessä huhtikuussa 2009 ja se on rakenteeltaan siltatyyppinen. Alcalá de Guadaíran suuntaan rakennettavan raitiotien päätepysäkki on tarkoitus rakentaa Pablo de Olaviden aseman yhteyteen.


title: Pablo de Olaviden metroasema


title: Condequinton metroasema

text: Condequinto on Sevillan metron linjan 1 asema Condequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu metron käyttöönoton yhteydessä huhtikuussa 2009.


title: Condequinton metroasema

text: Aseman yhteydessä on pysäköintialue.


title: Three World Trade Center

text: Three World Trade Center (3 World Trade Center, lyhennettynä 3 WTC) on rakenteilla oleva, New Yorkin Lower Manhattanilla sijaitseva pilvenpiirtäjä, joka on osa New Yorkin uutta World Trade Center-kompleksia. Rakennus sijaitsee Greenwich Street -kadulla osoitteessa 175 Greenwich Street. Three World Trade Centerin kattokorkeus tulee olemaan 352 metriä ja katolla olevat antennit mukaan luettuna rakennuksen korkeus on 378 metriä. Rakennuksen on suunnitellut arkkitehtitoimisto Rogers Stirk Harbour + Partnersin arkkitehti Richard Rogers. Valmistuttuaan Three World Trade Center on New Yorkin uuden World Trade Centerin rakennuksista kolmanneksi korkein One World Trade Centerin ja Two World Trade Centerin jälkeen.


title: Three World Trade Center

text: Three World Trade Centerin lisäksi New Yorkin uusi World Trade Center käsittää myös neljä muuta korkeaa rakennusta Greenwich Streetin ja National September 11 Memorial & Museumin ympäristössä. One World Trade Center, Two World Trade Center ja Four World Trade Center ovat 3 WTC:n tavoin rakenteilla. Uusi Seven World Trade Center valmistui uusista rakennuksista ensimmäisenä vuonna 2006.


title: Three World Trade Center

text: New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli vuonna 1981 valmistunut, arkkitehtitoimisto Skidmore, Owings and Merrillin suunnitelema Three World Trade Center. Rakennus toimi hotellina ja se tunnettiin vuoteen 1995 asti nimellä "Vista Hotel". Vuodesta 1995 tuhoutumiseensa saakka rakennus toimi Marriott Internationalin hotellina nimellä "Marriott World Trade Center". Rakennuksessa oli 22 kerrosta ja 825 hotellihuonetta. Marriott World Trade Centeristä oli suora kauttakulku kaksoistorneihin.


title: Three World Trade Center

text: 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Kaksoistornien sortuminen vaurioitti ja tuhosi lähes täysin Marriott World Trade Centerin. Vaurioitunut rakennus purettiin myöhemmin.


title: Three World Trade Center

text: World Trade Centerin tuhoutumista seurasi julkisuudessa laaja keskustelu World Trade Centerin alueen tulevaisuudesta. Ehdotuksia alueen uudelleenrakentamiseksi alkoi tulla miltei heti iskujen jälkeen. Vuonna 2003 Lower Manhattan Development Corporation järjesti suunnittelukilpailun alueen tulevaisuudesta. Kilpailun voitti arkkitehti Daniel Libeskindin suunnitelma, joka käsitti laajan puistoalueen paikalla, jolla kaksoistornit alun perin sijaitsivat sekä sen ympärillä viisi korkeaa toimistorakennusta.


title: Three World Trade Center

text: Vuonna 2006 julkaistiin ensimmäinen arkkitehtitoimisto Roger Stirk Harbour + Partnersin arkkitehti Richard Rogersin suunnitelma uudesta Three World Trade Centeristä. Lopullinen suunnitelma saatiin valmiiksi vuoden 2007 aikana. Three World Trade Centerin perustustyöt aloitettiin vuonna 2008. Viralliset rakennustyöt aloitettiin vuonna 2010. Alun perin rakennuksen piti valmistua jo vuonna 2012, mutta vuonna 2011 sen valmistumisen arveltiin myöhästyvän taloustilanteen vuoksi vuoteen 2014. Kesäkuussa 2012 Owen Steel -rakennusyhtiön kerrottiin valitun Three World Trade Centerin teräksen toimittajaksi, ja rakennustöiden ilmoitettiin jatkuvan. Nykyisten arvioiden mukaan rakennus valmistuisi joko vuonna 2015 tai 2016.


title: Three World Trade Center

text: Tammikuussa 2013 World Trade Centerin alueen kehittäjä Larry Silverstein ilmoitti GroupM-mainosyhtiön ja asianajotoimisto White & Casen olevan mahdollisesti kiinnostuneita vuokraamaan toimistotiloja Three World Trade Centerista. Rakennuksen on arvioitu valmistuvan vuonna 2015, jos vuokrasopimukset toteutuvat.


title: Three World Trade Center

text: Uusi Three World Trade Center tulee käsittämään 80 kerrosta. Rakennuksen kerroksista 53 on tarkoitettu toimistotiloiksi ja viisi pohjakerrosta ostoskeskukseksi. Rakennuksen kattokorkeus tulee olemaan 352 metriä. Katolla olevat neljä antennia nousevat 378 metrin korkeuteen. Valmistuttuaan uusi Three World Trade Center tulee olemaan New Yorkin neljänneksi korkein rakennus One World Trade Centerin, Two World Trade Centerin ja Empire State Buildingin jälkeen.


title: Three World Trade Center

text: Turvallisuuden parantamiseksi rakennuksen runko rakennetaan betonista. Rakennukselle aiotaan hakea LEED-luokitusta, joka mittaa rakentamisen ja ylläpidon kustannuksia ja ympäristökuormitusta.


title: Montequinton metroasema

text: Montequinto on Sevillan metron linjan 1 asema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanalainen ja se on avattu 23. marraskuuta 2009.


title: Europan metroasema

text: Europa on Sevillan metron linjan 1 asema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanalainen ja se on avattu 23. marraskuuta 2009. Se on saanut nimensä Avenida de Europa -kadusta, jonka varrella aseman sisäänkäynti sijaitsee.


title: Olivar de Quintosin metroasema

text: Olivar de Quintos on Sevillan metron linjan 1 pääteasema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu 23. marraskuuta 2009. Suunnitteilla olevan Tranvía Metropolitano de Dos Hermanas -raitiotien päätepysäkki on tarkoitus rakentaa Olivar de Quintosin aseman yhteyteen.


title: Olivar de Quintosin metroasema

text: Aseman yhteydessä on pysäköintialue. Se on linjan vähiten käytetty asema. Vuonna 2011 sitä käytti hieman alle 200 000 matkustajaa.


title: Intianpikkulepinkäinen

text: Intianpikkulepinkäinen ("Lanius vittatus") Aasiassa elävä pienikokoinen varpuslintulaji, joka kuuluu lepinkäisten sukuun. Lajin tunnusomaisia piirteitä ovat koukkukärkisen nokan tyvestä kaulan sivuille ulottuva musta naamio, vaalea vatsa, ruskea selkä, harmaa päälaki ja olkapäät sekä pääväriltään mustat siivet ja pyrstö. Laji on luonteeltaan utelias ja rohkea lintu, joka saalistaa lähinnä hyönteisiä. Se viihtyy hyvin avoimessa maastossa ja viljelyalueilla. Lintupari saa vuodessa kaksi noin neljän untuvikon poikuetta.


title: Intianpikkulepinkäinen

text: Intianpikkulepinkäisen pituus on 17–19 senttiä ja paino 18–26 grammaa. Sen parhaiten näkyvä piirre on kaulan sivuilta ja silmien ympärystästä nokan tyveen ulottuva musta naamalaikku, joka erottuu selvästi harmaasta päälaesta ja olkapäistä sekä kastanjanruskeasta selästä. Siipien yläpinnat ovat mustat, lennossa selvästi erottuvaa valkoista laikkua lukuun ottamatta. Pitkä pyrstö on kärjestä valkoinen, muualta musta. Valkeahkossa vatsapuolessa on silaus ruskeaa. Jalat ja koukkukärkinen nokka ovat mustat. Naaraiden väritys on tavallisesti koiraita laimeampi. Nuoret linnut eroavat aikuista siinä, että niiden pyrstö on punaruskea, vatsapuoli juovikas, selkäpuoli ruskehtava, naamalaikku kapeampi ja ruskeampi. Lisäksi niiden päälaki on kermanruskea ja mustien juovien kirjoma.


title: Intianpikkulepinkäinen

text: Intianpikkulepinkäiset ovat samaan sukuun kuuluvia ruskoperälepinkäisiä ja etelänisolepinkäisiä pienempiä ja hoikempia. Lisäksi intianpikkulepinkäisen naamajuova on otsasta leveämpi kuin ruskoperälepinkäisellä.


title: Intianpikkulepinkäinen

text: Intianpikkulepinkäistä tavataan Aasian eteläosissa. Sen levinneisyys ulottuu Kaakkois-Turkmenistanista, Kaakkois-Iranista ja Qatarista Afganistaniin, Pakistaniin, Intiaan ja Nepalin eteläosiin. Satunnaisvieraana sitä on tavattu myös Omanissa, Arabiemiraateissa, Bhutanissa ja Sri Lankassa. Laji on melko yleinen ainakin Intiassa ja Nepalissa, mahdollisesti myös Iranissa. Intianpikkulepinkäisen on havaittu levinneisyysalueen olevan eteläosissa harvinaisempi kuin muualla. Kannan kokoa ei tiedetä, mutta sen uskotaan olevan suhteellisen suuri.


title: Intianpikkulepinkäinen

text: Intianpikkulepinkäinen on avointen maiden ja viljelysseutujen lintu, joka elää kuivilla pensaikkoalueilla, missä kasvaa hajanaisia puita tai metsänreunoilla. Levinneisyysalueen pohjois- ja länsiosissa lajia näkee tavallisesti puoliaavikoilla sekä esivuoristojen ja laaksojen kuivilla kivisillä rinteillä, jotka ovat usein viljelykäytössä olevien tasankojen tai mantelipistaasimetsiköiden ympäristössä. Levinneisyysalueen eteläosissa se elää monipuolisemmissa elinympäristöissä, kuten piikikkäissä viidakoissa, kanavien rannoilla kasvavilla plantaaseilla, kylien ympäristön maatalousmailla, puutarhoissa ja puistoissa. Intianpikkulepinkäiset elävät yleensä alle 2 000 metrin koreudessa merenpinnasta, mutta Nepalissa lajia on tavattu lähes 4 000 metrin korkeudessa.


title: Intianpikkulepinkäinen

text: Intianpikkulepinkäinen on utelias lintu. Sen ääntely on aika hiljaista, miellyttävän kuulloista liverrystä, joka sekoittuu tylymmän kuuloiseen ”churrr”-surinaan, ja se myös matkii paljon muiden lintujen laulua. Intianpikkulepinkäinen lentää matalalla pyrähdellen nopeasti istumapaikalta toiselle. Ruokaa etsiessään se asettuu jonkin pensaan paljaalle oksalle tai sähkökaapelille, josta se katselee itselleen sopivaa saalista. Se syö lähes yksinomaan hyönteisiä, mutta saattaa napata myös pieniä liskoja ja hiiriä. Saaliin havaittuaan se syöksyy alas sieppaamaan sen maasta. Intianpikkulepinkäiset ruokailevat yleensä yksin tai pareittain, mutta käyttäytyvät aina rohkeasti. Kun ruokaa on runsaasti, ne varastoivat sitä talteen huonompien aikojen varalle.


title: Intianpikkulepinkäinen

text: Intianpikkulepinkäiset ovat yksiavioisia. Niiden pesintäaika vaihtelee levinneisyysalueen eri osissa. Pohjois-Intiassa ne lisääntyvät huhti-heinäkuussa. Pesäpaikka on pienen puun tai pensaan oksanhaarassa, jopa kymmenen metrin korkeudessa. Intianpikkulepinkäinen rakentaa pienen, siistin kuppimaisen pesän, jonka rakennusmateriaalina se käyttää heinää, höyheniä, villaa ja muuta kuitumateriaalia. Pesä vuorataan heinällä. Hyvin reviiritietoisena lintuna intianpikkulepinkäinen puolustaa pesintäaluettaan sekä suosimansa tähystyspaikan ympäristöä. Naaras munii 3–5, yleensä neljä munaa, joita se hautoo 14–15 vuorokautta. Koiras tuo naaraalle haudonta-aikana ruokaa pesälle ja vastaa myös poikasten ruokinnasta niiden kuoriuduttua. Poikasia hoidetaan 14–15 vuorokauden ajan kunnes ne tulevat lentokykyisiksi. Pari voi kasvattaa kaksi poikuetta yhden lisääntymiskauden aikana.


title: Back to the Future (vuoden 1989 videopeli)

text: Back to the Future on LJN:n vuonna 1989 julkaisema toimintaseikkailupeli Nintendo Entertainment Systemille. Peli perustuu löyhästi samannimiseen elokuvaan vuodelta 1985. LJN teki pelille myös jatko-osan "Back to the Future Part II & III".


title: Screamadelica

text: Screamadelica on skotlantilaisen rock-yhtyeen Primal Screamin kolmas studioalbumi. Se julkaistiin Isossa-Britanniassa Creation Recordsin kautta 23. syyskuuta 1991. Albumi oli kaupallinen menestys ja se on usein listattu yhdeksi parhaimmista 1990-luvun musiikkialbumeista.


title: Lentopallon miesten SM-sarjakausi 1989–1990

text: Lentopallon miesten mestaruussarjassa kaudella 1989-1990 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan. Hallitseva Suomen mestari Varkauden Tarmo voitti runkosarjan ja jatkosarjan ja pudotti välierissä helposti Etelä-Kuopion Ilveksen. Loppuottelusarjassa Raision Loimu vei kuitenkin mestaruuden suoraan kolmessa ottelussa.


text: Jatkosarjaan annettiin lähtöpisteitä runkosarjan perusteella 6-4-3-2-1-0.


text: Vammalan Lentopallo nousi SM-sarjaan, jossa Rantaperkiön Isku säilyi. Lahden Kimmo putosi ykkössarjaan.


title: Pedro Reginaldo Lira

text: Pedro Reginaldo Lira (7. syyskuuta 1915 Salta – 11. joulukuuta 2012) oli argentiinalainen roomalaiskatolinen piispa. Hänet vihittiin papiksi 21. syyskuuta 1938, ja hänet konsekroi piispaksi Emilio Antonio di Pasquon ja Manuel Menéndezin avustama Roberto José Tavella 7. syyskuuta 1958. Lira sai 16. heinäkuuta 1958 nimityksen Saltan arkkihiippakunnan vihkipiispaksi ja Teneduksen titulaaripiispaksi. 12. kesäkuuta 1961 hän sai nimityksen San Franciscon hiippakunnan piispaksi, jonka virkaan hänet asetettiin 27. lokakuuta 1961.


title: Pedro Reginaldo Lira

text: Lira erosi hiippakuntansa johdosta 22. kesäkuuta 1965, jolloin hän sai nimityksen Castellum in Mauretanian titulaaripiispaksi. Vuonna 1967 hänestä tuli lisäksi uudelleen Saltan vihkipiispa. Lira erosi molemmista tehtävistä 15. toukokuuta 1978. Hän osallistui Vatikaanin toiseen kirkolliskokoukseen.


title: Metrocentro

text: Metrocentro on 28. lokakuuta 2007 avattu raitiotielinja Sevillassa Andalusiassa. Raitiotie kulkee Plaza Nueva -aukiolta Sevillan historiallisesta keskustasta San Bernardon metro- ja rautatieasemalle.


title: Metrocentro

text: Metrocentro-linja on noin 2 kilometriä pitkä ja sen varrella on 5 pysäkkiä. Pysäkeistä neljä ensimmäistä on otettu käyttöön lokakuussa 2007 ja laajennus San Bernardon asemalle valmistui huhtikuussa 2011. Laajennuksen valmistuttua Metrocentro tarjoaa vaihtoyhteyden Sevillan metron lisäksi lähi- ja kaukojuniin. Metrocentroa on suunniteltu laajennettavaksi myös Plaza Nuevan suunnasta ainakin neljän pysäkin verran.Metrocentroa liikennöidään CAF:n valmistamilla Urbos-matalalattiavaunuilla, joiden kapasiteetti on 260 matkustajaa. Liikenne alkaa kuudelta aamulla ja päättyy kahdelta yöllä. Vilkkaimmillaan vuoroväli on 7 minuuttia ja matka linjan päästä päähän kestää noin 10 minuuttia.


title: Marcelo Angiolo Melani

text: Marcelo Angiolo Melani (s. 15. syyskuuta 1938 Firenze) on italialaissyntyinen, Argentiinassa toimiva roomalaiskatolinen piispa. Hänet vihittiin salesiaanipapiksi 21. maaliskuuta 1970 ja nimitettiin Viedman hiippakunnan koadjuuttoripiispaksi 22. heinäkuuta 1993. Piispaksi vihkiminen seurasi 18. syyskuuta. Pääkonsekraattorina toimi Miguel Hesayne, jota avustivat Jorge Mayer ja Agustín Roberto Radrizzani.


title: Marcelo Angiolo Melani

text: 28. kesäkuuta 1995 Melanista tuli Viedman piispa, ja 9. tammikuuta 2002 hän sai nimityksen Neuquénin hiippakunnan piispaksi.


title: Esteban María Laxague

text: Esteban María Laxague (s. 4. maaliskuuta 1957 Coronel Pringles) on argentiinalainen roomalaiskatolinen piispa. Hän kuuluu salesiaaneihin. Hänet vihittiin papiksi 10. toukokuuta 1982 ja nimitettiin Viedman hiippakunnan piispaksi 31. lokakuuta 2002. Piispaksi vihkiminen seurasi 21. joulukuuta. Pääkonsekraattorina toimi Marcelo Angiolo Melani, jota avustivat Agustín Roberto Radrizzani ja Jorge Mayer.


title: Esteban María Laxague

text: Esteban María ja Pedro María Laxague ovat veljekset.


title: Recep İvedik 3

text: Recep İvedik 3 on turkkilainen komediaelokuva vuodelta 2010. Elokuvan pääosassa on edellisistä "Recep İvedik" -elokuvista tuttu Şahan Gökbakar.


title: Recep İvedik 3

text: Recep İvedikille on alkanut kertyä paljon stressiä lähiaikoina, ja hän uskoo sen johtuvan hänen isoäitinsä kuolemasta. Recep on yksin kotonaan, kun hänen veljentyttärensä Zeynep tulee käymään.


title: Recep İvedik 3

text: Zeynep ja Recep ystävystyvät, ja Zeynep jää hänen luokseen viideksi kuukaudeksi. Recep haluaa olla koko ajan Zeynepin kanssa unohtaakseen stressin, joten Recep tulee hänen kanssaan kouluun, karatetunnille, teattereihin jne. Mutta mikään ei näytä auttavan Recepiä.


title: Paulino Reale Chirina

text: Paulino Reale Chirina (25. tammikuuta 1924 Canicattini Bagni – 29. maaliskuuta 2012) oli italialaissyntyinen roomalaiskatolinen piispa. Hänet vihittiin papiksi Mendozan hiippakuntaan Argentiinaan 5. joulukuuta 1948 ja nimitettiin Venado Tuerton hiippakunnan piispaksi 19. kesäkuuta 1989. Hänet asetettiin virkaansa 17. syyskuuta. Piispaksi vihkiminen suoritettiin 8. syyskuuta. Pääkonsekraattorina toimi Raúl Francisco Primatesta, jota avustivat Cándido Genaro Rubiolo ja Ubaldo Calabresi.


title: Paulino Reale Chirina

text: Reale Chirina jäi eläkkeelle 16. joulukuuta 2000.


title: Jorge Mayer

text: Jorge Mayer (20. marraskuuta 1915 – 25. joulukuuta 2010) oli argentiinalainen roomalaiskatolinen arkkipiispa. Hänet vihittiin papiksi 23. maaliskuuta 1940 ja nimitettiin Santa Rosan hiippakunnan piispaksi 13. maaliskuuta 1957. Piispaksi vihkiminen seurasi 9. kesäkuuta. Pääkonsekraattorina toimi Germiniano Esorto, jota avustivat Manuel Marengo ja Enrique Rau. Mayer asetettiin virkaansa 29. kesäkuuta.


title: Jorge Mayer

text: Mayer sai 31. toukokuuta 1972 uuden nimityksen Bahía Blancan arkkipiispaksi, jonka virkaan hänet asetettiin 21. heinäkuuta ja jona hän toimi, kunnes jäi eläkkeelle 31. toukokuuta 1991. Mayer osallistui Vatikaanin toiseen kirkolliskokoukseen.


title: Héctor Morera Vega

text: Héctor Morera Vega (20. helmikuuta 1926 – 23. joulukuuta 2017) oli costaricalainen roomalaiskatolinen piispa. Hänet vihittiin papiksi 17. joulukuuta 1949 ja nimitettiin Tilaránin hiippakunnan piispaksi 4. joulukuuta 1979. Piispaksi vihkiminen seurasi 27. joulukuuta. Pääkonsekraattorina toimi Román Arrieta Villalobos, jota avustivat Lajos Kada ja José Rafael Barquero Arce.


title: Héctor Morera Vega

text: Morera Vega jäi eläkkeelle 13. heinäkuuta 2002.


title: José Rafael Barquero Arce

text: José Rafael Barquero Arce (s. 27. lokakuuta 1931) on costaricalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Alajuelan hiippakunnan vihkipiispaksi sekä Arindelan titulaaripiispaksi 28. maaliskuuta 1979. Piispaksi vihkiminen seurasi 1. toukokuuta. Pääkonsekraattorina toimi Lajos Kada, jota avustivat Enrique Bolaños Quesada ja Ignacio Nazareno Trejos Picado.


title: José Rafael Barquero Arce

text: Barquero Arce sai 22. joulukuuta 1980 nimityksen Alajuelan piispaksi, jona hän toimi, kunnes jäi eläkkeelle 3. heinäkuuta 2007.


title: Amazonianpöllönen

text: Amazonianpöllönen ("Megascops watsonii" eli "Otus watsonii") on pöllöihin kuuluva lintu. Sitä tavataan Boliviassa, Brasiliassa, Kolumbiassa, Ecuadorissa, Ranskan Guayanassa, Guyanassa, Perussa, Surinamessa ja Venezuelassa.


title: Amazonianpöllönen

text: Sen elinpiiriä ovat subtrooppiset ja trooppiset kosteat alavat metsät.


title: Amerikanpöllönen

text: Amerikanpöllönen ("Megascops guatemalae" eli "Otus guatemalae") on pöllöihin kuuluva lintu. Sitä tavataan Belizessä, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Perussa ja Venezuelassa.


title: Amerikanpöllönen

text: Lajin elinpiiriä ovat subtrooppiset ja trooppiset kuivat metsät ja subtrooppiset ja trooppiset alavat ja ylänkömetsät.


title: Amerikanpöllönen

text: Amerikanpöllönen on kooltaan 20–23 cm, ja sillä on jaloissa höyhenys. Sen väritys voi olla harmaanruskea tai punaruskea. Pyrstö on suhteellisen pitkä pöllön pyrstöksi, ja siinä on alapuolella selvästi näkyviä pitkittäisiä raitoja ja joitakin poikittaisraitoja. Naamaa ympäröi tumma höyhenreunus, ja sillä on melko lyhyet korvatupsut. Silmät ovat keltaiset ja nokka oliivinvihreä.


title: Andamaanienpöllönen

text: Andamaanienpöllönen ("Otus balli") on pöllöihin kuuluva lintu. Sitä tavataan Intialle kuuluvilla Andamaaneilla.


title: Andamaanienpöllönen

text: Sen elinpiiriä ovat subtrooppiset ja trooppiset alavat metsät sekä maaseudun puutarhat ja kaupunkialueet.


title: Kajaanin historia

text: Kajaanin seudun asutuksen juuret ovat vuosituhansien takaisessa menneisyydessä. Viimeaikaiset arkeologiset löydöt osoittavat, että seudulla on olut asutusta jo Suomusjärven kulttuurikaudella n. 6500 eaa. Asutus keskittyi tuolloin todennäköisesti Äkälänniemeen. Kajaanin yksi arvokkain löytö oli ikivanha punamultahauta. Äkälänniemen Myhkyräkankaalta on löydetty alkeellinen rautamalmin pelkistyssulatusuuni varhaisrautakaudelta. Myös muualta kaupungin alueelta on tehty runsaasti esihistoriallisia esine- ja asuinpaikkalöytöjä. Rautakautisista löydöistä huomattavimpia on Kajaanin Petäisenniskasta tavattu kupurasolki.


title: Kajaanin historia

text: Sanat Kainuu ja Kajaani liityvät epäilemättä toisiinsa tavalla tai toisella. Ruotsiin kuuluva mutta aikoinaan suomenkielinen Kalix on suomeksi suunnilleen Kainu. Tämä voi olla siirtymä suuntaan tai toiseen. Kainu tunnetaan myös etunimenä. Eräässä vanhassa venäläisessä kartassa seutuun on liitetty venäjänkielinen teksti "окаянная земля" (okajannaja zemlja), kirottu maa, (voidaan ymmärtää myös vaikeapääsyinen maa).


title: Kajaanin historia

text: Esihistoriallisen ajan viimeisinä vuosisatoina Kajaanin seutu oli saamelaisten asuttama, mistä kertovat monet saamenkieliset paikannimet. Arvattavasti Kajaanin Koutaniemi oli saamelaisten, samoin kuin sen läheisyydessä oleva Vuoreslahti, jossa tarinoiden mukaan asui muinoin vanha saamelaisruhtinas. Ärjänsaari on ollut saamelaisten asuinpaikka. Sen keskiosissa on ollut muinainen riittipaikka, jota kutsuttiin Poronkirkoksi. Myös Vuolijoki-nimi arvellaan olevan saamelaisperäinen samoin kuin Jormua.


title: Kajaanin historia

text: Ensimmäiset savolaiset ja pohjalaiset ilmaantuivat Kajaanin seudulle 1550-luvulla. Kaikkiaan Kainuuseen muutti vuonna 1554 kymmenen uudisasukasta. Tämän jälkeen seudulle muutti lisää ihmisiä, ja arvattavasti osa uudisasukkaista asettui tuolloisen Vuohenkikosken (nyk. Kajaaninjoen Ämmänkosken) seutuville asumaan. Osaltaan tätä asutusta vauhditti Oulun palte -nimisen kuninkaankartanon rakentaminen joen suuhun. Laajemmassa mitassa jokivarteen muutti ihmisiä kuitenkin vasta Kajaanin linnan rakentamisen alettua 1604. Tuolloin linnan pystyttäjät asettuivat taloksi varustuksen etelärannalle. Kajaanin linna vilkastutti elämää koko Oulujärven ympäristössä ja tarjosi suojaa linnan läheisyydessä olevalle latokartanolle. Vuosien kuluessa tilapäisten hökkelien kylästä muodostui seudun merkittävin kauppapaikka, johon saapuivat myös rajantakaiset karjalaiset kauppamiehet.


title: Kajaanin historia

text: Ruotsin kuningatar Kristiina luovutti 18. syyskuuta 1650 kreivi Pietari Brahelle vapaaherrakunnaksi Kajaanin, Kuopion ja Iisalmen pitäjät. Kreivi oli vieraillut Kajaanin korpilinnassa kaksi kertaa aikaisemmin vuosina 1639 ja 1649. Niinpä hän päätti perustaa linnoituksen kupeelle muodostuneesta talorykelmästä laajan vapaaherrakuntansa pääpaikan. Käydessään kolmatta kertaa seudulla hän allekirjoitti 6. maaliskuuta 1651 Kajaanin perustamisasiakirjan myöntäen kaupungille asiaankuuluvat privilegiot. Pietari Brahe määräsi kaupungille oman alueen linnoituksen eteläpuolelta aina Lehtovaaran kylään asti, idässä raja ylsi Petäjäkosken niskaan ja lännessä Parkinniemeen. Kokonaisuutena rajanveto jäi varsin epämääräiseksi ja synnytti myöhemmin lukuisia rajariitoja paltamolaisten kanssa. Kajaanin porvarit eivät näet halunneet tyytyä omiin maihinsa vaan raivasivat kaskimaita paltamolaisten alueella. Pietari Brahen käskystä linnan rakentamista jatkettiin 1650-luvulla. Se valmistui lopullisesti 1666. Linnaa käytettiin lähinnä hallinnollisena rakennuksena, vankilana ja sotilastukikohtana.


title: Kajaanin historia

text: Pietari Brahen perustama Pohjois-Suomen ensimmäinen sairaala sijaitsi Parkinniemellä vuodesta 1653 noin vuoteen 1680. Leprasairaalasta ei ole säilynyt edes kivijalkaa. Parkinniemen hospitaali oli koko Pohjois-Suomen vanhin sairaala, sillä seuraava sairaala perustettiin vuonna 1687 Ouluun mielisairaita varten.


title: Kajaanin historia

text: Kajaanin väkiluku oli 1650-luvulla vain 400 asukasta, ja taloja kaupungissa oli joitain kymmeniä. 1690-luvulla koetun suuren nälänhädän jälkeen kaupungissa oli enää vain puolensataa asukasta.


title: Kajaanin historia

text: Kaupungin kasvu oli 1700-luvun alussa hidasta, sillä kaupunki joutui kokemaan sodan. Seutua kosketti erityisesti ns. sarkasodan nimellä tunnettu suuren Pohjan sodan sivutapahtuma 1712. Toden teolla sodan jalkoihin Kajaani joutui 1716, jolloin venäläiset joukot aloittivat Kajaanin linnan piirityksen 4000 miehen voimalla. Parikuukautisen piirityksen jälkeen puolustajien oli antauduttava. Maaliskuussa 1716 linna räjäytettiin ja sotavangeiksi saadut puolustajat ja seudun asukkaat vietiin Venäjälle sotavankeuteen. Ryöstettyyn ja tuhottuun kaupunkiin ei liene jäänyt ainuttakaan asukasta. Vähitellen kuitenkin jostain ilmaantui uusia ihmisiä, jotka olivat säilyttäneet sodan kurimuksessa henkensä. Tulijat rakensivat vähitellen uudelleen tuhotut talot ja elämä elpyi pian entiselleen. Paikalliset asukkaat hakivat Kajaanin linnan kiviä talojen peruskiviksi, kunnes rauniot suojeltiin. Alueella on tehty kaivauksia ja korjaustöitä.


title: Kajaanin historia

text: Kajaani pysyi kuitenkin pitkälle 1800-luvulle asti vähäpätöisenä kaupunkipahana. Sen olojen kurjuuden joutui omakohtaisesti kokemaan myös Kajaanin alkutalvesta 1833 piirilääkäriksi saapunut Elias Lönnrot. Tuolloin seudulla riehui ankara puna- ja lavantauti- sekä koleraepidemia. Nuori piirilääkäri joutui heti ensi töikseen taistelemaan ankarasti kulkutauteja vastaan. Hän sairastui myös itse, mutta vahvakuntoisena selvisi ja saattoi toden teolla keskittyä kansanrunojen keruuseen. 28. helmikuuta 1835 Elias Lönnrot päiväsi Kalevalansa Kajaanissa sijainneessa talossaan.


title: Kajaanin historia

text: Huonokuntoinen maantie etelästä valmistui 1825. Matkantekoa asumattomalla seudulla vaikeuttivat monet vesistöjen ylitykset, laajat suot ja mäet. Veneyhteys Ouluun oli vaarallinen sekä Kajaanin- että Oulujoen suurten koskien takia. Oman lukunsa muodostivat Oulujärven merirosvot, ”Kiveksen veljekset”, 1800-luvun puolivälissä.


title: Kajaanin historia

text: Kajaani joutui ankarasti kärsimään myös 1867–1868 suurten nälkävuosien koettelemuksissa. Kaupungin asukasluku jopa väheni tuntuvasti ihmisten nääntyessä leivän puutteeseen. Mutta elämä elpyi vähitellen ja vuosisadan lopulla kaupungissa oli jo yli 1 200 asukasta.


title: Kajaanin historia

text: Kajaani sai huomattavan osan tuloistaan tervakaupasta, sillä ylämaiden tervatalonpojat toivat tervanpolton kultakaudella, 1800-luvun viimeisellä neljänneksellä tuhansia tynnyreitä korven mustaa kultaa kaupungin tervahaminaan tai laskivat veneineen Kajaanin sivuitse tervakanavan kautta Oulujärvelle. Vuoden vilkkaimmat viikot olivat kesäkuun lopulla, hieman ennen heinäpoutia, jolloin Kajaaninjoen suluissa kävi huiske. Suluista selvittyään paltamot pääsivät viilettämään pitkin avaria Oulujärven selkiä kohti Oulua.


title: Kajaanin historia

text: Kajaanin raatihuone perustettiin 1831, entinen kaupunginkirjasto 1852 Kainuun vanhin kansakoulu 1883 Paltaniemelle, joka silloin kuului Paltamoon ja Kajaanin kirkko 1896.


title: Kajaanin historia

text: Miesseminaari, nykyinen Oulun yliopiston Kajaanin yliopistokeskus, perustettiin vuonna 1900. Jo Pietari Brahen aikaan toimi Kajaanin linnassa koulu. Kajaanin yhteiskoulu, Porvari- ja keskikoulu, aloitti 1895. Nimi muutettiin 1906 lyseoksi. Nykyisin Kajaanin lyseo (osoite Urho Kekkosen katu 1) toimii peruskouluna, lukiokoulutus Kajaanissa annetaan Kajaanin lukiossa (osoite Vuorikatu 1). Henkinen elämä elpyi muutenkin: 1899 Kajaaniin perustettiin Kainuun ensimmäinen sanomalehti, Kajaanin Lehti. Sen toimittajana ahkeroi seudun todellinen puuhamies, kanttori Kaarlo Kokkonen. Vuosina 1904-1906 lehden toimittajana työskenteli maisteri Ilmari Calamnius, vuodesta 1906 lähtien Kianto. Parin vuoden ajan hän piti kaupungin säätyläisiä pelossa räväköillä kirjoituksillaan. Samoihin aikoihin murrettiin vihdoin Kajaanin kehitystä alati jäytänyt eristyneisyys, kun Savon rata avattiin 1904 säännölliselle junaliikenteelle. Teräskiskoja myöten saatiin elintarvikkeita nopeasti hallojen koettelemille syrjäseuduille. Samaa reittiä myöten voitiin myös tehokkaasti kuljettaa Kainuun omia tuotteita, erityisesti puutavaraa etelään. Radan avaaminen vauhdittikin ratkaisevasti Kainuun oman metsäteollisuuden kehittämistä. Vuonna 1907 perustettiin Kajaanin Puutavara Osakeyhtiö (myöhempi Kajaani Oy) aloitti toimintansa Kajaanin Tihisenniemessä. Yrityksestä sittemmin tuli kaupungin ja koko Kainuun merkittävin työnantaja ja kehittäjä. Jo aiemmin Kajaanissa vaikutti Herman Renfors, jolla oli uistin- ja perhotehdas Tullikalliolla. Hänen ansiostaan kaupunkiin saapui kalastajia ja matkailijoita jopa Englannista saakka. Kaupunki aloitti rivakan kehityksen kohti hyvinvointia.


title: Kajaanin historia

text: Kaupunki säästyi vuoden 1918 sisällissodan pahimmilta kolhuilta eikä kaupungissa ollut sotarintamaa. Punaisten ja valkoisten välillä ei ollut pahempia yhteenottoja, vaikka vihaa pidettiinkin ajan hengen mukaisesti. Paloheimojen Kajaani-yhtiö suostui esimerkiksi sovinnolla työajan lyhentämiseen ja eräisiin muihin myönnytyksiin. Varsinainen punakaarti oli suhteellisen passiivinen, mutta se otti kuitenkin aselähetyksen vastaan, ja osalliset toivoivat näistä lähinnä apua metsästykseen. Valkokaarti aseistautui, ja sen johtoon saatiin tsaarin armeijassa palvellut kapteeni Karl Hilén, ja Mannerheiminin "ammutaan paikalla" -päiväkäskyn velvoittamina yhteensä yhdeksän punaista surmattiin, kaksi heistä jopa niin sanotuissa sijaissurmissa, joiden suunnitelijana pidetään itsenäisyysaktivistia, kirkkoherra Johannes Väyrystä. Noina aikoina aloitti yhteiskunnallisen toimintansa myös nuori lyseolainen Urho Kekkonen, joka osallistui sisällissotaan muualla Itä-Suomessa. Kenties osin sijaissurmienkin vuoksi 1920-luvun lopulla pikkukaupungin poliittiset vastakohtaisuudet kärjistyivät vasemmistojohtoisen kaupunginvaltuuston ja lapualaismielisen Kajaani-yhtiön välillä. Yhtiön siunauksella viisi kaupunginvaltuutettua vietiin autokyydillä itärajalle. 1920-luvulla kaupungissa oli 4282 asukasta.


title: Kajaanin historia

text:
Toisen maailmansodan aikana Kajaani joutui kokemaan kovia, sillä huomattava osa sen asuinrakennuksista tuhoutui useissa pommituksissa. Myös monet ydinkeskustan liiketalot tuhoutuivat. Sodan jälkeen rakennusyhtiöt täydensivät pommitusten työn ja tekivät selvää lopuista keskikaupungin vanhoista puurakennuksista.
Kaupungin asukaslukumäärä kasvoi 1960-luvulla jo 14 600 asukkaaseen. 1969 Palokankaalle valmistui Kainuun keskussairaala. Kajaanin teollisuuden kehittymistä on nopeuttanut 1973 perustettu Kajaanin Teollisuuskylä Oy, jonka suurin osakas on kaupunki. Vuonna 1980 asukkaita oli Kajaanissa 34 574 ja 1985 35 917. 1980-luvulla asukasluvun kasvu on perustunut luonnolliseen väestönkasvuun. 1990-luvun puolivälistä alkoi kaupungin asukasmäärä laskia asukkaiden muuttaessa Ouluun ja Helsinkiin.


title: Kajaanin historia

text: Yöjunayhteys Helsinkiin ja Turkuun lopetettiin syksyllä 2006. Ensimmäinen Pendolino-juna lähti Kajaanin rautatieasemalta Helsinkiin vuonna 2007.


title: Kajaanin historia

text: Kainuun rajavartioston rajajääkärikomppania lopetti 88 vuotta jatkuneen varusmieskoulutuksen Kajaanissa 1. heinäkuuta 2007. Esikunta jatkaa edelleen toimintaansa kaupungissa. Kainuun Prikaati muodostettiin Kajaaniin 1966, sen jälkeen kun Pohjois-Savon Prikaati Kuopiosta (1962–63) ja Porin Prikaatin Patteristo Niinisalosta (1966) oli siirretty kaupunkiin.


title: Kajaanin historia

text: Vuonna 1835 Kajaanin maaseurakuntaan liitettiin aiemmin Sotkamoon kuulunut Lahnasjärven ja Raudanveden kylät. Vuonna 1865 säädettiin uusi kunnallisasetus. Yhteisestä "kunnallishallinnosta" Kajaanin maaseurakunta ja Paltamo erotettiin 1870. Jotkut katsovat eron tapahtuneen 1869.Maalaiskunnasta liitettiin Vuottolahden kylä 1897 samana vuonna perustettuun Säräisniemestä erotettuun Vuolijoen kappeliseurakuntaan. Kajaanin maalaiskunta  perustettiin 1897. Aiemmin Paltamoon kuuluneet Paltaniemen, Uusikylän (myöhemmin Nakertaja) ja Kirkkoahon (Linnantaus) kylät liitettiin Kajaanin maalaiskuntaan 1954. Kajaanin maalaiskunnasta liitettiin kaupunkiin Kylmä ja Parkinniemi 1967. Kunnan keskus muodostui kaupungin keskustaajaman osaksi Kajaaninjoen pohjoisrannalle Teppanaan, minne muutti ihmisiä myös Kajaanin kaupungista. Myöhemmin taajama-asutus laajeni itään Kuurnaan ja pohjoiseen Komiaholle.


title: Kajaanin historia

text:
Vuolijoen kirkko rakennettiin 1907. Vuolijoen kunta perustettiin 11. joulukuuta 1915 Penttilän talossa pidetyssä perustamiskokouksessa. Vuolijoen kunnan perustamisen yhteydessä päätettiin rakentaa toimitilat.
Vuonna 1950 asukkaita oli Vuolijoella 2876. Maatalousvaltainen kunta teollistui vahvasti 1950-luvulla Otanmäen malmikaivoksen myötä. Myöhemmin Vuolijoelle perustettiin myös Vuorokkaan kaivos. Kaivoksen avaaminen 1953 käänsi kunnan asukasluvun kasvuun ja 1960 asukkaita oli 4790. Tämän jälkeen väestö on hitaasti vähentynyt. Vuonna 1985 asukkaita oli 3364 ja 2007 asukkaita oli enää vain 2643. Pääosa asutuksesta oli ryhmittynyt Oulujärven tuntumaan. Kunnan kahdessa taajamassa asui yli puolet väestöstä. Vuolijoki oli Kainuun teollistunein kunta.


title: Kajaanin historia

text: Kajaanin maalaiskunta liitettiin pakkoliitoksella Kajaanin kaupunkiin 1977. Liitos vahvisti olennaisesti Kajaanin asemaa Kainuun maakunnan keskuksena. Vuolijoen kunta liitettiin Kajaanin kaupunkiin 1. tammikuuta 2007.


title: Julio Casas Regueiro

text: Julio Casas Regueiro (18. helmikuuta 1936 – 3. syyskuuta 2011) oli kuubalainen poliitikko. Hän oli valtioneuvoston varapuheenjohtaja ja vuodesta 2008 alkaen Kuuban puolustusministeri. Hän oli presidentti Raúl Castron oikea käsi ja maan vaikutusvaltaisimpia henkilöitä.


title: Julio Casas Regueiro

text: Regueiro toimi aiemmin MINFARin apulaisministerinä. Hän osallistui Kuuban vallankumoukseen 1958.


title: Tuhannen tanssin tasavalta

text: Tuhannen tanssin tasavalta on laulaja ja lauluntekijä Niko Ahvosen vuonna 2001 julkaistu studiolevy. Se sisältää pääasiassa R&B/soul-vaikutteista rytmimusiikkia. Nimi tuo mieleen Wilson Pickettin soul-hitin "Land of a Thousand Dances". Albumilla edustava esimerkki tanssimusiikista on Eeva Koivusalon ja Panu Syrjäsen säveltämä "K-18 (Mä haluun mennä)". Albumin tunnetuimpia kappaleita on iskelmällisempi, Leri Leskisen säveltämä "Penelopé", jonka sanoitus viittaa Odysseuksen tarinaan. Hitaampaa tanssi/kuuntelumusiikkia edustaa Koivusalon säveltämä "Viereisessä pöydässä". Albumin tuottaja on Eeva Koivusalo ja levy-yhtiö BMG Finland.


title: Tuhannen tanssin tasavalta

text: Kansikuvassa Ahvonen on nyrkkeilykehän ääressä ja taustalla näkyvässä julisteessa mainostetaan Mark Brelandin ja Lloyd "Honey" Ghanin välistä nyrkkeilyn välisarjan maailmanmestaruusottelua Wembley Arenalla 3. maaliskuuta 1990.


title: Tuhannen tanssin tasavalta

text: Niko Ahvonen on tehnyt kaikkien laulujen sanoitukset. Kustantaja on Manus.Kiitoksissa on mainittu mm. Juha Laakso, Ville Hukkinen, Tanja Savolainen, Cool Sheiks, Eternal Erection, Rocktops, Mare Ciaro Secondo, SFOR Bosnia99, Venäjän tiede- ja kulttuurikeskus, Helsingin Tarmo – Ilmo Lindqvist ja José Tuominen, Pearson / Ari Lohenoja.


title: Takaa haettu

text: Takaa haettu (eng. "Wrongfully Accused") on vuonna 1998 kuvattu komediaelokuva. Elokuvan pääosissa nähdään Leslie Nielsen, Richard Crenna, Kelly LeBrock, Melinda McGraw ja Michael York. Elokuva parodioi lukuisia elokuvia ja televisiosarjoja kuten "Takaa-ajettu", "Näkymätön vihollinen", "Tähtien sota", "Kummisetä", "Casablanca", "Die Hard – vain kuolleen ruumiini yli", "Vaarallinen tehtävä", "Titanic", "Vaarallinen suhde", "Charlien enkelit", "Baywatch", "Ace Ventura – luonto kutsuu", "Unelmien kenttä" ja "Epäillyt". Elokuvan on ohjannut Pat Proft.


title: Troikka (Jari Tervon romaani)

text: Troikka on suomalaisen kirjailija Jari Tervon vuonna 2008 julkaistu romaani. Teos käsittelee kolmen Suomen sisällissodassa punaisten puolella taistelleen miehen vaiheita sodan jälkeen. Romaani on Suomen itsenäisyyden ajan poliittista historiaa käsittelevän trilogian kolmas osa. Sen aiempia osia ovat "Myyrä" (2004) ja "Ohrana" (2006).


title: Shlomo Zabludowicz

text: Shlomo Zabludowicz (1914 Łódź, Puola – 8. elokuuta 1994) oli puolalaissyntyinen, Suomessa ja Israelissa vaikuttanut kansainvälinen asekauppias, joka keräsi omaisuuden muun muassa Tampellan ja Israelin valtion välisellä asekaupalla.


title: Shlomo Zabludowicz

text: Zabludowicz oli syntyjään puolanjuutalainen. Hänen isänsä oli rabbi. Koko hänen perheensä joutui toisen maailmansodan aikana Auschwitzin tuhoamisleirille, josta hän selvisi perheensä ainoana vaimonsa Polan (k. 2000-luvun alussa) kanssa. Sodan jälkeen Zabludowicz asui Ruotsissa ja Israelissa ennen asettumistaan Suomeen, Tampereelle. Hän muutti pysyvästi Israeliin vuonna 1975.


title: Shlomo Zabludowicz

text: Zabludowicz onnistui aloittamaan asekauppiaan uransa Tampereella ilman minkäänlaista pääomaa 1950-luvun alussa, koska hänellä oli yhteys israelilaiseen teollisuusyhtymään Sollel-Bonehiin. Hänen aloitteestaan Tampella perusti Sollel-Bonehin kanssa Soltam-nimisen yhteisyrityksen, joka valmisti Tampellan suunnittelemia aseita. Zabludowicz ei virallisesti ollut koskaan Tampellan palveluksessa, mutta toimi Tampellan luxemburgilaisen tytäryhtiön Salgadin toimitusjohtajana ja alkoi 1960-luvulla järjestää Tampellan aseille kauppoja pitkin maailmaa. Hän myi muun muassa vuonna 1988 Tampellan kehittämiä ja Soltamin valmistamia kranaatinheittimiä Yhdysvaltain armeijalle. 1950-luvun lopussa hän myi israelilaisia asejärjestelmiä Länsi-Saksaan, minkä paljastuminen synnytti Israelissa poliittisen skandaalin ja uhkasi kaataa David Ben-Gurionin hallituksen. 1980-luvulla Zabludowicz alkoi irtautua asekaupasta ja siirtää sijoituksiaan muun muassa kiinteistöihin, hotelleihin sekä rakennus- ja astiateollisuuteen. Zabludowicz isännöi kesäkuussa 1971 Israelin pääministerin Golda Meirin vierailua Rovaniemellä.


title: Shlomo Zabludowicz

text: Zabludowiczilla oli kaksi lasta, Poju Zabludowicz ja Yhdysvalloissa asuva Rebecka Belldegrun (s. 1950), jotka ovat riitaantuneet perintöasioista. Zabludowicz perusti myös sijoitusyhtiö Tamaresin, jonka omistaa nykyään hänen poikansa Poju Zabludowicz.


title: Hei, me pamputetaan!

text: Hei, me pamputetaan! (engl. "Police Squad!") on vuonna 1982 esitetty televisiosarja. Sarjaa tehtiin kuuden jakson verran. Sarja parodioi "M Squad" -poliisisarjaa. Sarjan päätähtiä olivat Leslie Nielsen, Alan North, Peter Lupus, Ed Williams ja William Duell. Sarjan tuottivat Jim Abrahams, David Zucker ja Jerry Zucker. Sarjan myötä syntyivät "Mies ja alaston ase" -elokuvat. Sarja sai kaksi Emmy-palkintoa vuonna 1982 ja yhden Satellite Awardin vuonna 2006.


Beachfutiksen maailmanmestaruuskilpailut 2011 pelattiin Italiassa 1.–11. syyskuuta, ja ne olivat järjestyksessään 16. beachfutiksen maailmanmestaruuskilpailut. Turnaus järjestettiin vasta kolmatta kertaa Brasilian ulkopuolella, ja se oli ensimmäinen sen jälkeen, kun FIFA muutti kisat järjestettäväksi kahden vuoden välein. Turnauksen kaikki ottelut pelattiin Stadio del Maren stadionilla Ravennassa. Mestaruuden voitti Venäjä kukistamalla loppuottelussa Brasilian 12–8."Kellonajat Ravennan normaaliaikaa (UTC+2)
Alkulohkovaihe käynnistyi 1. syyskuuta Argentiinan ja Omanin välisellä ottelulla, ja päättyy 6. syyskuuta Tahitin ja Nigerian väliseen kohtaamiseen.


title: Beachfutiksen maailmanmestaruuskilpailut 2011

text:
14 maalia
12 maalia
9 maalia
8 maalia
7 maalia
6 maalia
5 maalia
4 maalia
3 maalia


text:
2 maalia
1 maali
2 omaa maalia
1 oma maali


title: Olympialaiset 1976

text: Olympialaiset 1976 voivat tarkoittaa talvi- tai kesäolympialaisia 1976.


title: Olympialaiset 1972

text: Olympialaiset 1972 voivat tarkoittaa talvi- tai kesäolympialaisia 1972.


title: Olympialaiset 1968

text: Olympialaiset 1968 voivat tarkoittaa talvi- tai kesäolympialaisia 1968.


title: Waveboard

text: Waveboard on kaksirenkainen ja kaksiosainen rullalauta, jonka molemmat osat taipuvat tarvittaessa sekä samaan että vastakkaisiin suuntiin joka mahdollistaa "surffaamisen" kaduilla. Tämä on uusi laji Suomessa. Itse laji syntyi Kaliforniassa 2009. Waveboard kuuluu casterboardeihin kuten myös ripstik timberwolf (molemmat lautamerkkejä).


title: Jänismäki

text: Jänismäki on kylä Värtsilän kunnassa Karjalan tasavallassa. Kylä sijaitsee parin kilometrin päässä Suomen ja Venäjän rajalta Värtsilä-Sortavala-tien varrella.


title: Jänismäki

text: Tien varressa oleva kauppakeskittymä tunnetaan Öljymäkenä. Öljymäellä on sekatavarakauppa, valuutanvaihtotoimisto Hirsitalo, bensa-asema Nordic, matkamuistomyymälä sekä vuonna 2011 avattu ravintola- ja elintarvikekauppakompleksi Kolmas Plus, jonka kahvila ja myymälä ovat auki lähes läpi vuorokauden.


title: Ignacio Nazareno Trejos Picado

text: Ignacio Nazareno Trejos Picado (s. 31. heinäkuuta 1928) on costaricalainen roomalaiskatolinen piispa. Hänet vihittiin papiksi 8. maaliskuuta 1952 ja nimitettiin San José de Costa Rican arkkihiippakunnan vihkipiispaksi sekä Aquae Albae in Mauretanian titulaaripiispaksi 5. tammikuuta 1968. Piispaksi vihkiminen seurasi 8. maaliskuuta. Pääkonsekraattorina toimi Paolino Limongi, jota avustivat Enrique Bolaños Quesada ja Delfín Quesada Castro.


title: Ignacio Nazareno Trejos Picado

text: 19. joulukuuta 1974 Trejos Picado sai nimityksen San Isidro de El Generalin hiippakunnan piispaksi, jona hän toimi, kunnes jäi eläkkeelle 75-vuotispäivänään 31. heinäkuuta 2003.


title: Enrique Bolaños Quesada

text: Enrique Bolaños Quesada (5. lokakuuta 1907 – 27. huhtikuuta 1992) oli costaricalainen roomalaiskatolinen piispa. Hänet vihittiin papiksi 30. marraskuuta 1933 ja nimitettiin Alajuelan hiippakunnan vihkipiispaksi sekä Andropoliin titulaaripiispaksi 6. joulukuuta 1962. Piispaksi vihkiminen seurasi 25. maaliskuuta 1963. Pääkonsekraattorina toimi Juan Vicente Solís Fernández, jota avustivat Delfín Quesada Castro ja Román Arrieta Villalobos.


title: Enrique Bolaños Quesada

text: Bolaños Quesada sai 6. maaliskuuta 1970 nimityksen Alajuelan piispaksi, jona hän toimi, kunnes jäi eläkkeelle 13. joulukuuta 1980. Hän osallistui Vatikaanin toiseen kirkolliskokoukseen.


title: Nurmijärven kirkko

text: Nurmijärven kirkko on Nurmijärven seurakunnan vuonna 1793 valmistunut puukirkko, joka sijaitsee Nurmijärven kirkonkylässä. Kirkon rakentaja oli Matti Åkerblom. Kellotapuli on valmistunut vuonna 1795, ja sen rakensi Mats Åkergren. Kirkko on neljäs kirkonkylälle rakennettu puukirkko, edellinen 1692 rakennettu kirkko purettiin huonokuntoisena 1793. Tämän kirkon paikka oli nykyisellä hautausmaalla. Hautausmaan kiviaitaan on kiinnitetty kirkon muistotaulu.


title: Nurmijärven kirkko

text: Kuningas Kustaa III oli 1776 säätänyt, että kirkot tuli rakentaa kivestä. Nurmijärveläiset vetosivat seurakunnan vähävaraisuuteen ja saivat luvan rakentaa puukirkon. 1700-luvun lopulla kirkonmäki oli järven rannalla, mutta Kirkkojärvi kuivattiin 1900-luvulla.


title: Nurmijärven kirkko

text: Kirkko on tasavartinen ristikirkko. Sisänurkissa on viisteet, ja kolmen sakaran päässä on eteishuoneet. Kirkon aumatulla paanukatolla on kattoratsastaja.


title: Nurmijärven kirkko

text: Kirkkoon on lahjoitettu runsaasti esineistöä, kuten keskirististä riippuva kynttiläkruunu, kynttilänjalat ja maljakot. Myös lasimaalaukset on saatu lahjoituksena.


title: Nurmijärven kirkko

text: Kirkon ulkomuotoa ja sisustusta on muutettu useaan otteeseen. Nykyinen ulkoasu on peräisin vuodelta 1932. Kirkko on maalattu ulkoa vuoden 1993 remontissa, jolloin myös katto tervattiin. Myös sisätiloissa on tapahtunut muutoksia. Muun muassa lehtereihin ja saarnastuoliin maalattiin 1830-luvulla apostolien kuvia ja muita raamatullisia kuvia, jotka 1880-luvulla peitettiin valkoisella maalilla. Sisätilat korjattiin ja maalattiin kirkon 200-vuotisjuhliin, ja vanhat seinämaalaukset otettiin esiin. Vuoden 1993 korjauksen suunnitteli Arkkitehtitoimisto Touko Saari.


title: Nurmijärven kirkko

text: Alttaritaulu, "Jeesuksen taivaaseen astuminen", on vuodelta 1832 ja C. P. Elfströmin maalaama. Martti Porthanin vuonna 1993 rakentamat myöhäisbarokkiurut ovat 30-äänikertaiset. Ne ovat kirkon kolmannet urut.


title: Nurmijärven kirkko

text: 1990-luvun korjauksessa kirkon penkkejä muotoiltiin mukavammin istuttavaksi, vaikka ne muutoin ovatkin alkuperäiset. Etuosan istuimet ovat nykyään siirrettävät, kuten myös alttarikaide, joten kirkossa on helpompi järjestää musiikki- ja kuorotilaisuuksia. Penkkimäärääkin on karsittu, alun perin kirkkoon mahtui koko silloinen Nurmijärven asujaimisto, noin tuhat henkeä. Nykyään sinne mahtuu noin 550.


title: Nurmijärven kirkko

text: Nurmijärven seurakunnalla on kaksi muuta kirkkoa, Klaukkalan vuonna 2004 valmistunut kirkko ja Rajamäen kirkko vuodelta 1938.


title: Antonio Troyo Calderón

text: Antonio Troyo Calderón (18. lokakuuta 1923 Cartago – 1. joulukuuta 2015) oli costaricalainen roomalaiskatolinen piispa. Hänet vihittiin papiksi 30. marraskuuta 1947 ja nimitettiin San José de Costa Rican arkkihiippakunnan vihkipiispaksi sekä Burcan titulaaripiispaksi 27. elokuuta 1979. Piispaksi vihkiminen seurasi 21. syyskuuta. Pääkonsekraattorina toimi Román Arrieta Villalobos, jota avustivat Ignacio Nazareno Trejos Picado ja José Rafael Barquero Arce.


title: Antonio Troyo Calderón

text: Troyo Calderón jäi eläkkeelle 13. heinäkuuta 2002.


title: Kivi ja Kilpi

text: Kivi ja Kilpi on suomalainen television draamasarja, jonka juoni liikkuu antikvariaattitoiminnan ympärillä. Sen on ohjannut Joona Tena, joka on myös käsikirjoittanut sarjan Antti Tuurin kanssa. Sarjaa on tehty kaksi tuotantokautta vuosina 2001 ja 2003.


title: Kivi ja Kilpi

text: Päähenkilöt sarjassa ovat KTM Veijo Valenius (Taneli Mäkelä) ja kirjoista kaiken tietävä Ernest Holsti (Oiva Lohtander).


title: Kivi ja Kilpi

text: Sarja lähtee käyntiin siitä, että Veijo Valenius menettää hyvän työpaikkansa kirjakaupassa ja joutuu siksi ottamaan kontolleen isältään perimänsä antikvariaatin Kivi & Kilpi. Antikvariaatin kalustoon kuuluu kirjaekspertti Holsti, joka on kuitenkin kirjakaupan ulkopuolisessa maailmassa avuton kuin lapsi.


title: Kivi ja Kilpi

text: Ensimmäinen tuotantokausi keskittyy Aleksis Kiven Seitsemän veljeksen ensipainoksen metsästämiseen, jälkimmäinen tuotantokausi "Mestari" taas Eino Leinon kadonneen romaanikäsikirjoituksen etsimiseen.


title: Hugo Barrantes Ureña

text: Hugo Barrantes Ureña (s. 21. toukokuuta 1936) on costaricalainen roomalaiskatolinen arkkipiispa. Hänet vihittiin papiksi 23. joulukuuta 1961 ja nimitettiin Puntarenasin hiippakunnan piispaksi 17. huhtikuuta 1998. Piispaksi vihkiminen seurasi 16. heinäkuuta. Pääkonsekraattorina toimi Román Arrieta Villalobos, jota avustivat Ignacio Nazareno Trejos Picado ja Héctor Morera Vega.


title: Hugo Barrantes Ureña

text: Barrantes Ureña sai 13. heinäkuuta 2002 nimityksen San José de Costa Rican arkkipiispaksi. Hän jäi eläkkeelle 4. heinäkuuta 2013, jolloin hänen seuraajakseen nimitettiin José Rafael Quirós Quirós.


title: Román Arrieta Villalobos

text: Román Arrieta Villalobos (13. marraskuuta 1924 – 8. maaliskuuta 2005) oli costaricalainen roomalaiskatolinen arkkipiispa. Hänet vihittiin papiksi 18. joulukuuta 1948 ja nimitettiin Tilaránin hiippakunnan piispaksi 12. elokuuta 1961. Piispaksi vihkiminen seurasi 21. syyskuuta. Pääkonsekraattorina toimi Gennaro Verolino, jota avustivat Carlos Humberto Rodríguez Quirós ja Juan Vicente Solís Fernández.


title: Román Arrieta Villalobos

text: Arrieta Villalobos osallistui Vatikaanin toiseen kirkolliskokoukseen. Hän sai 2. heinäkuuta 1979 nimityksen San José de Costa Rican arkkipiispaksi, jona hän toimi, kunnes jäi eläkkeelle 13. heinäkuuta 2002.


title: Dirt 3

text:
DiRT 3 on -pelin seuraaja. Peli ilmestyi toukokuussa 2011. Peli on tehty Xbox 360:lle, PlayStation 3:lle ja PC:lle. Pelissä on sarjan aiemmista peleistä tuttuja kisamuotoja kuten LandRush, RallyCross, Rally (mukana Suomen ja Norjan rallit) ja TrailBlazer. Uusina pelimuotoina on tullut Gymkhana ja Head2Head -kaksinkamppailukisa.
Pelissä suoritetaan yksi kisakausi kerrallaan ja aina kauden lopussa on X-Game's-loppukisat. Pelissä saa uusia sponsoreita aina tietyn levelin jälkeen.
Uutena peliin on myös tullut mahdollisuus kuvata omaa ajoaan ja tallentaa se YouTubeen, mutta vain minuutin otoksia.
Vaikka DiRT 3 on Colin McRae: Dirt2:n seuraaja, ei peli kuitenkaan enää kuulu Colin McRae -sarjaan.


title: Dirt 3

text:
Pelissä on WRC-rallisarjasta tuttuja kuljettajia kuten Ken Block ja Sébastien Ogier.
Nordic Editionissa on mukana myös suomalaiskuljettajia, muun muassa Henri Saarinen.


title: Louhijääkalat

text: Louhijääkalat (Bathydraconidae) on ahvenkaloihin kuuluva kalaheimo. Heimon lajit elävät kylmissä vesissä Etelämantereen lähellä.